
INTRODUCERE 


ăsăritul şi Apusul, două culturi diferite, două 
civilizaţii diferite; revelaţia divină un dat 
comun de la care cele două părţi de lume, au 
plecat în periplul istoriei creştine. 

Pe de-o parte civilizația şi cultura Răsăritului 
preponderent greacă, înclinată mai mult spre metafizic; de 
cealaltă parte civilizaţia şi cultura apuseană, preponderent 
romană, înclinată mai mult spre practic. 

Evanghelia lui lisus Hristos avea să pună punți de 
legătură între aceste civilizaţii diferite, devenind pentru un 
anumit timp simbioza lor. Cele două civilizaţii deşi au 
plecat de la acest dat comun, Evanghelia lui Hristos, şi pe 
acest tărâm au început să apară între ele diferenţe. 

Dacă în primele secole creştine diferenţele dintre 
Apus şi Răsărit au fost suportabile, chiar dacă uneori s-a 

ajuns la crize pe marginea acestor diferenţe, cu timpul însă 
apărând noi diferenţe, unitatea dintre cele două părți de 
lume a devenit din ce în ce mai greu de susţinut. Însă doi 
factori aveau să depărteze mult Apusul creştin faţă de 
Răsăritul creştin, aceştia fiind teologia lui Augustin, 
însuşită în timp fără rezerve de apuseni, şi alianţa Romei cu 
francii, pentru a-şi apăra interesele. 

Aceşti doi factori aveau să facă în Apusul creştin o 
mutație ontologică din punt de vedere cultural şi ideologic. 
Aceşti doi factori sunt în fond, preludiul marii schisme de 
la anul 1054. 

Dacă privim lucrurile din punct de vedere dogmatic, 
putem spune că Apusul prin “dogma” Filioque s-a depărtat 
fundamental de Răsăritul ortodox. 

Filioque este o “dogmă” care de la apariţia ei a adus 
dezbinare între cele două părti. 

Putem spune că din punt de vedere dogmatic 
problema “Filioque” a fost suficientă pentru a despărţi 
Apusul de Răsăritul ortodox. Este ceea ce spune şi teologul 
rus Vladimir Lossky: "Problema purcederii Sfântului Duh 
voim sau nu să recunoaştem aceasta a constituit singura 
cauză dogmatică a schismei între Răsărit şi Apus.” 


CAPITOLUL I 


Filioque în gândirea lui 
Augustin de Hippo 


nfluenţa lui Augustin asupra teologiei apusene este 

imensă’. Apusul creştin nu a preluat selectiv ideile 

teologice din opera lui Augustin ci a acceptat totul 
din această operă, inclusiv unele greşeli de ordin 
dogmatic pe care părintele catolicismului le-a făcut. 

Dacă Augustin ar fi continuat linia teologică 
promovată de cel care i-a fost mentor în convertirea de la 
maniheism”, atunci o cu totul altă orientare ar fi avut 
gândire teologică augustiniană. 

Faptul că Augustin, după convertire, a conceput o 
altfel de teologie decât cea a Sfântului Ambrozie al 


Milanului, demonstrează că primul, după convertire, nu a 
renunţat întru totul la concepţiile sale eterodoxe. 

Dacă Augustin ar fi urmat Sfântului Ambrozie, în 
ceea ce priveşte gândirea sa dogmatică, atunci el ar fi fost un 
continuator al teologiei ortodoxe care era în acel timp 
aceeaşi în Răsărit şi Apus.* Atunci teologia lui Augustin ar 
fi fost încă o punte de legătură între cele două părţi de lume 
creştină. 

Însă lucrurile nu au stat aşa deoarece Augustin a 
promovat unele idei străine de tradiţia ortodoxă, idei care 
sunt într-o discrepanţă evidentă faţă de dogmele teologiei 
ortodoxe. 

O asemenea atitudine, a lui Augustin faţă de unele 
dogme ale credinţei ortodoxe, se pare că a fost una în 
cunoştinţă de cauză, nicidecum una în necunoştinţă de 
cauză după cum susţin unii teologi catolici.” 

De exemplu, în legătură cu dogma Sfintei Treimi, 
felul în care Augustin încearcă să respingă distincţia dintre 
fiinţă şi ipostasf, demonstrează că Augustin avea cunoştinţă 
despre teologia Sfinţilor Părinţi, mai ales cei ai Capadociei, 
care fac distincţie netă între fiinţă şi ipostas. 

Nu este veridică teza, susţinută în catolicism, prin 
care se afirmă că Augustin a conceput o teologie deosebită, 
în ceea ce priveşte unele aspecte, faţă de cea de până la el, 
datorită faptului că el nu cunoştea bine limba greacă, fapt 
care i-a limitat un acces direct la cultura şi teologia 
răsăriteană”. 

Este posibil ca el să fi cunoscut bine limba greaca 
având astfel posibilitatea cunoaşterii teologiei Sfinţilor 
Părinţi din Răsărit. 

Dar chiar dacă Augustin nu ar fi cunoscut limba 
greacă, a avut totuşi posibilitatea să cunoască teologia 
Sfinţilor Părinţi din Răsărit. Augustin putea să cunoască 


8 


teologia acestora întâi de la Sfântul Ambrozie a cărui 
gândire era ortodoxă şi care ştiind limba greacă cunoştea 
bine operele Sfântului Atanasie cel Mare, pe ale 
Capodocienilor şi scrierile Sfântului Ciril al Ierusalimului’. 

Dar Sfântul Ambrozie nu numai că a cunoscut 
teologia acestor Sfinţi Părinţi, care de fapt îi erau 
contemporani, dar a şi popularizat această teologie în 
Apus”. Teologia Sfinţilor Părinţi din Orient mai putea fi 
cunoscută în Apus, în acele vremuri prin traducerile în 
latină ale lui Rufin de Aquileea"! şi Fericitul Ieronim”. 

Un alt factor care a dus la “originalitatea”!* lui 
Augustin, în ideile teologice pe care le-a conceput, a fost 
filosofia neoplatonică faţă de care el a manifestat simpatie. 

În continuare ne vom ocupa de una din erorile 
dogmatice din teologia lui Augustin şi anume “Filioque”, 
care este subiectul acestei lucrări. Augustin este primul 
teolog apusean care a susţinut ideea Filioque”!?. 

Mai întâi trebuie făcută o precizare legată de o 
anumită ipoteză, aceea a aşa ziselor “premise ale lui 
Filioque în teologia preaugustiniană”. 

Cei care susţin această ipoteză consideră că în 
teologia apuseană preaugustiniană se vorbea despre relaţiile 
intradivine, ale Persoanelor Sfintei Treimi, în cadrul 
Iconomiei, nedeosebind între purcederea Sfântului Duh, ca 
fiinţare, şi venirea lui iconomică în lume". 

Augustin preluând şi susţinând această confuzie ar fi 
ajuns în cele din urmă la Filioque” La această confuzie s-ar 
fi ajuns şi datorită faptului că în traducerile latine 
vechi,verbul latin“procedere” asimilează în sine verbele 
greceşti de la Ioan XV, 26 (care înseamnă purcederea 
Sfântului Duh din veşnicie), şi de la Ioan VIII, 42 (care 
înseamnă a proveni, a ieşi) pe care Fiul îl foloseşte pentru 


naşterea Sa din Tatăl dar şi în legătură cu venirea Sa 
iconomică în lume!t. 

Dacă întradevăr teologia trinitară apuseană s-a 
dezvoltat plecând de la această confuzie”, care în fond e o 
greşeală, această confuzie nu putea şi nu poate să nu 
producă erori în plan dogmatic. Cu alte cuvinte confuzia 
arată de fapt că înţelegerea greşită a mesajului divin nu 
poate ocoli o dogmatizare greşită a adevarului revelat . 

Cei ce susţin ipoteza mai sus amintită, consideră, 
cum că toţi Părinţii de limbă latină anteriori lui Augustin 
au făcut această confuzie”. Însă lucrurile nu stau chiar aşa. 
Cu toate că limba latină este mai puţin distinctivă decât 
limba greacă, Părinţii latini s-au ridicat deasupra îngustimii 
limbajului, interpretând corect mesajul revelaţiei. 

După cum arată Sfântul Maxim Mărturisitorul, 
Sfinţii Părinţi erau ”îngăduitori cu cuvintele dar nicidecum 
cu înțelesurile, pentru că nu în litere, ci în înţelesuri şi 
lucruri stă taina mântuirii noastre”?! 

Părerea potrivit căreia chiar şi Sfântul Ambrozie al 
Milanului (339-397) face confuzie între Teologie şi 
Iconomie%, este o părere lipsită de temei. 

Textul în care Sfântul Ambrozie e incriminat este 
lipsit de confuzia mai sus amintită. Sfântul Ambrozie, 
atunci când afirmă că Sfântul Duh “purcede de la Tatăl şi 
de la Fiul””, vrea să arate fiinţarea Sfântului Duh din Tatăl, 
din veşnicie şi venirea Lui iconomică în lume, prin Fiul. 
Sfântul Maxim Mărturisitorul referindu-se la afirmaţia 
apuseană că “Duhul Sfânt purcede şi din Fiul”, spunea că 
această afirmaţie este “în acord cu texte ale Părinților 
romani dar şi ale lui Ciril din Alexandria din lucrarea lui 
despre Ioan Evanghelistul. Din aceasta i-a arătat pe aceia % 
ca nefăcând pe Fiul cauză a Duhului. Căci ei cunosc pe 
Tatăl ca singura cauză a Fiului şi a Duhului, a Unuia prin 

naştere al Celuilalt prin purcedere. Ci (o spun aceasta) ca să 
arate că Duhul iese prin Fiul şi ca prin aceasta să arate 
unitatea fiinţei neschimbate a Lor”% . Cu siguranţă Sfântul 
Maxim Mărturisitorul, atunci când se referă la “Părinţii 
latini”, din textul de mai sus, face aluzie şi la Sfântul 
Ambrozie al Milanului. 

Plecând de la asemănarea pe care Sfântul Maxim 
Mărturisitorul o constată între pnevmatologia Sfântului 
Ciril şi pnevmatologia latină, vom observa ca Sf. Ciril este 
mai explicit, ceea ce ne permite să înţelegem mai bine 
învăţătura Sfântului Ambrozie despre purcederea Sfântului 
Duh. După învăţătura Sfântului Ciril al Alexandriei 
“Duhul Sfânt provine din Tatăl prin Fiul, provine din 
Acela după fiinţă şi se dăruieşte creaturii prin Fiul””. Iar în 
alt loc: “Căci, deşi provine din Tatăl şi Duhul Sfânt, El vine 
prin Fiul şi este propriu Lui”%. 

Deci şi Sfântul Ambrozie, atunci când spune că 
Sfântul Duh purcede” de la Tatăl şi de la Fiul”? vrea prin 
aceasta să arate purcederea Lui din Tatăl, din veşnicie şi 
venirea Lui în lume prin Fiul. De aici se poate vedea că 
Sfântul Ambrozie nu poate fi acuzat de “Filioque” sau de 
confuzia dintre Teologie şi Iconomie”. 

Din cele de mai sus reiese că ipoteza aşa ziselor 
premise ale lui Filioque, în teologia preagustiniană, ° nu 
este destul de clară, fiind greşită cel puţin în privinţa 
Sfântului Ambrozie al Milanului, după cum s-a putut 
observa. 

După cum s-a spus ceva mai înainte Augustin este 
primul teolog apusean care a susţinut clar ideea Filioque”. 

Augustin consideră că Sfântul Duh purcede de la 
Tatăl şi de la Fiul “nu în sensul că El purcede de la Tatăl şi 
Fiul ca de la două principii, ci întrucât sunt unul, aşa cum 

Tatăl şi Fiul faţă de creaturi sunt un singur Creator, un 
singur Domn” 

A spune că Tatăl şi Fiul sunt unul, în ce priveşte 
purcederea Sfântului Duh, după cum sunt un singur 
Creator, un singur Domn faţă de făpturi, duce la concluzia 
că purcederea Sfântului Duh, de la Tatăl şi de la Fiul, este o 
însuşire fiinţială şi nu ipostatică. Faptul că Augustin 
susţine purcederea de la Tatăl şi de la Fiul ca pe o însuşire 
fiinţială, a fost recunoscut la un moment dat şi de teologul 
catolic Anton Michel care spunea că apusenii “prezentaseră 
de la Augustin tot mereu pe Tatăl şi pe Fiul ca un singur 
principiu al Duhului, deoarece ei nu-l purced, întrucât sunt 
deosebiți, ci întrucât sunt uniţi într-o fiinţă şi într-o putere 
comună”. 

Însă dacă se admite purcederea Sfântului Duh, de la 
Tatăl şi Fiul, ca pe o însușire fiinţială atunci Tatăl şi Fiul, 
sunt distincţi din punct de vedere fiinţial faţă de Sfântul 
Duh pentru că Ei au faţă de Sfântul Duh o însușire fiinţială 
pe care El nu o are. Rezultă că Tatăl şi Fiul au faţă de 
Sfântul Duh fiinţa Lor proprie. Sfântul Duh având o altă 
fiinţă distinctă faţă de a Lor, deci fiinţial "cele comune 
Tatălui şi Fiului separă de Ei pe Duhul". Dacă, cu toate 
acestea, se susţine că Tatăl, Fiul şi Sfântul Duh sunt de o 
fiinţă atunci se " admite pe lângă fiinţa Treimii şi o fiinţă a 
doimii Tatăl - Fiul". În acest caz s-a ajuns la o altă eroare, 
deoarece o asemenea unitate de fiinţă între primii Doi şi 
Sfântul Duh e imposibil. Chiar dacă prin absurd s-ar 
accepta o asemenea unitate atunci Tatăl şi Fiul, având două 
fiinţe, vor fi compuşi şi prin acestea vor fi lipsiţi de 
dumnezeire, pentru că după cu arată Sfântul Maxim 
Mărturisitorul compusul nu este Dumnezeu”. Însă după 
cum s-a spus mai înainte o asemenea unitate de fiinţă e 
imposibilă, deoarece după cum spune Sfântul Maxim unirea 

ipostaselor nu poate fi decât numai fiinţială, iar a fiinţelor 
nu poate fi decât numai ipostatică*. Deci în acest caz unirea 
fiinţială dintre primele două ipostase şi ipostasul Sfântului 
Duh este imposibilă. 

Dacă însă pentru evitarea acestor erori dogmatice, ce 
decurg din Filioque, se va susţine unicitatea fiinţei celor 
trei Persoane divine, dar nu se va avea în vedere eliminarea 
lui Filioque şi se va susţine că este însuşire fiinţială, atunci 
se poate ajunge şi la o altă eroare în materie de dogmă. 

Pentru că însuşirile fiinţiale sunt identice celor trei 
Persoane divine şi dacă purcederea este o însuşire fiinţială 
atunci, după cum spune patriarhul Fotie (+897), "urmează 
că Duhul va purcede şi de la sine însugi"”. Mai mult decât 
atât, oricare din Persoanele divine putând purcede de la 
sine însuşi sau oricare persoană poate purcede pe oricare 
din celelalte două, ba mai mult, oricare putând purcede cu 
una din celelalte două pe a treia persoană divină a Sfintei 
Treimi. Dacă purcederea este însuşire fiinţială atunci şi 
naşterea va fi tot însuşire fiinţială ba chiar şi nenaşterea“, 
ceea ce duce la posibilitatea oricărei confuzii, de exemplu: 
"Fiul se naşte din Duhul, iar Tatăl se naşte şi purcede din 
Fiul şi din Duhul", sau că "Fiul şi Duhul Sfânt sunt 
nenăscuţi"“. Dacă însă pentru a se evita aceste confuzii se 
afirmă "că ordinea Persoanelor e Tatăl, Fiul şi Duhul Sfânt, 
Sfântul Duh fiind al treilea în ordinea Persoanelor divine 
şi al doilea în ordinea purcederii, El nu poate naşte pe Fiul 
care e născut înaintea Sa şi al doilea în ordinea Persoanelor 
divine şi primul în ordinea purcederii respectiv a naşterii"$, 
această afirmaţie nu este lipsită de erori la fel de grave cu 
cele arătate ceva mai înainte. Nenaşterea, naşterea şi 
purcederea fiind considerate ca  fiinţiale, Tatălui 
aparţinându-i nenaşterea, Fiului naşterea din Tatăl şi 
purcederea Sfântului Duh, împreună cu Tatăl, iar Sfântului 

Duh aparţinându-i însuşirea de a purcede din Ei, atunci vor 
exista distincţii şi identități fiinţiale care vor contrazice 
unirea fiinţială şi unirea ipostatică. Tatăl va avea o fiinţă 
prin care se distinge ca nenăscut şi ca născător al Fiului şi 
va mai avea o fiinţă, a doua, care o are comună cu Fiul, din 
care Ei purced pe Sfântul Duh, însă Tatăl va mai avea o 
fiinţă, a treia, pe care o are comună cu Fiul şi Sfântul Duh. 
Fiul va avea o fiinţă, prin care se distinge de Tatăl şi Sfântul 
Duh,ca născut şi va avea apoi a doua fiinţă, cea comună cu 
Tatăl din care Ei purced pe Duhul, a treia cea comună cu 
Tatăl şi cu Duhul. Iar Duhul va avea două fiinţe. 

Însă după cum s-a arătat ceva mai sus o asemenea 
unitate de fiinţă nu poate exista iar dacă prin absurd am 
accepta-o atunci reiese existenţa a cinci fiinţe divine. 

Considerarea nenaşterii, naşterii şi purcederii, ca 
însuşiri fiinţiale, decurge din confuzia care se face între 
fiinţă şi ipostas, confuzie de care Augustin nu este străin. 

După Augustin "nu zicem ... că cele trei Persoane 
subzistă din una şi aceeaşi fiinţă, ca şi cum ... altceva ar fi 
esenţa, altceva persoana"“. 

Însă după cum arată Sfântul Maxim Mărturisitorul 
prin admiterea identităţii dintre fire şi ipostas se "face din 
unire, amestecare şi din deosebire împărţire”. 

Dacă între natură şi persoană nu există deosebire şi 
pentru că între Tatăl, Fiul şi Sfântul Duh există distincţie 
personală atunci nu va exista un singur Dumnezeu ci trei şi 
se ajunge astfel la triteism, pentru că odată cu deosebirea 
personală va fi şi deosebire fiinţială între Tatăl, Fiul şi 
Sfântul Duh, deoarece fiecare va avea fiinţa sa care nu va fi 
deosebită de persoana sa, deci odată cu deosebirea personală 
dintre ei va fi şi deosebirea fiinţială, dacă între persoană şi 
fiinţă nu există deosebire. 


14 


Pe de altă parte dacă între persoană şi fiinţă nu există 
deosebire şi pentru că între Tatăl, Fiul şi Sfântul Duh nu 
există deosebire fiinţială, deci plecându-se de la identitatea 
ființială, atunci nu va exista între ei nici deosebire 
personală, ceea ce duce la modalism, deoarece odată cu 
identitatea de fiinţă va fi şi identitate personală, dacă între 
persoană şi fiinţă nu există deosebire. 

Augustin, deşi mărturiseşte "una essentia, tres 
personae", pentru el esenţa şi persoana sunt perfect 
identice”. Plecând de la aceste susţineri, dar fiind conştient 
de pericolul căderii în triteism, el nu concepe Persoanele 
divine ca noţiune de specie ci ca noţiune de gen“. Însă în 
asemenea condiții înclinarea spre  modalism este 
inevitabilă”. 


Dacă persoana şi esenţa sunt identice între 

Persoanele divine, relaţiile dintre Ele văzute 

dintr-un asemenea punct de vedere, duce la 
grave erori dogmatice. 


Dacă Augustin consideră esenţa şi persoana identice 
atunci, el şi cei ce i-au acceptat teologia şi în ceea ce are 
reproşabil, ar trebui să spună nu numai că Sfântul Duh 
purcede de la Tatăl şi Fiul, adică să fie fiinţat de Ei, ci şi că 
Tatăl prin purcedere e fiinţat de Fiul şi de Sfântul Duh, 
aceasta ca un exemplu. Însă Augustin, cât şi teologia 
apuseană, neortodoxă, de după el, a susţinut doar 
purcederea Sfântului Duh de la Tatăl şi Fiul. Din această 
cauză patriarhul Fotie avea să spună: "dacă Duhul purcede 
de la Fiul, ca şi de la Tatăl, de ce Fiul nu se naşte şi din 

Duhul, ca şi din Tatăl? Ca să le fie nelegiuiţilor toate 
nelegiuite, şi părerile şi cuvintele, şi să nu le rămână nimic 
necutezat'S0. Întrebarea pe care şi-a pus-o patriarhul Fotie 
este pe deplin justificată. 

Oare datorită cărui fapt Augustin, considerând 
însuşirile personale ca fiinţiale, nu a susţinut pe lângă 
purcederea Sfântului Duh din Tatăl şi Fiul şi alte erori care 
decurg din această confuzie, ca de exemplu naşterea 
Sfântului Duh din Fiul şi din Tatăl? Să fi oare crezut, ca şi 
teologia catolică de mai târziu, că datorită ordinii 
Persoanelor, care e Tatăl, Fiul şi Sfântul Duh? Fiul 
născându-se numai din Tatăl iar Sfântul Duh nu poate fi 
decât "al treilea în ordinea Persoanelor divine şi al doilea în 
ordinea purcederii'*?. După cum s-a putut vedea mai sus o 
asemenea părere nu este ferită de erori deoarece se face 
distincţie fiinţială între Persoanele divine. De exemplu dacă 
Tatăl are însuşirea de născător ca însuşire fiinţială ce-i 
aparţine doar Lui, prin aceasta se deosebeşte din punct de 
vedere fiinţial de Fiul şi Sfântul Duh, la fel se poate spune 
despre Fiul şi Sfântul Duh, deci fiecare Persoană divină va 
avea propria fiinţă, ajungându-se astfel la politeism. 

Ideea că între persoană şi esenţă nu există deosebire, 
nu oferă nici o cale de mijloc pentru înţelegerea şi 
mărturisirea corectă a dogmei Sfintei Treimi " o singură 
fiinţă, trei persoane". 

Dacă în divinitate persoana şi esenţa sunt identice, 
chiar dacă se afirma unitatea fiinţei şi treimea Persoanelor, 
atunci ori esenţa este una doar cu numele, în realitate fiind 
vorba de trei fiinţe divine, ori cele trei Persoane sunt trei 
numai cu numele în realitate fiind o singură persoană. 

Iată ce spune Augustin despre Dumnezeu Tatăl ca 
persoană şi despre persoană: "Şi cum pentru El este acelaşi 
lucru a fi ca şi a fi Dumnezeu, a fi mare, bun, tot aşa pentru 

El este acelaşi lucru a fi şi a fi ca persoană. Pentru ce deci nu 
zicem aceste trei împreună o persoană, cum noi zicem o 
esenţă şi un Dumnezeu, ci zicem trei persoane, în timp ce 
noi nu zicem totuşi trei Dumnezei sau trei esențe? Pentru 
ce altceva decât numai fiindcă voim să avem un oarecare 
cuvânt, care să servească ca semn, prin care să se înţeleagă 
Treimea şi ca noi să nu tăcem cu totul când cineva ne 
întreabă ce sunt aceşti trei, când mărturisim că sunt trei". 

Ne putem da seama din cele de mai sus cât de 
relativă este mărturisirea lui Augustin în legătură cu 
realitatea celor trei Persoane. Este încă o dovadă a 
înclinaţiei sale spre modalism. 

Augustin, pentru a explica relaţiile dintre Persoanele 
divine, face o analogie între cele trei Persoane şi funcţiile 
psihice din om. Însă de aici se pare că Augustin vede 
Persoanele divine, mai degrabă, ca simple funcţii psihice 
decât ca ipostase concrete distincte între ele”. Felul în care 
Augustin consideră funcţiile psihice din om ca şi chip al 
Sfintei Treimi nu face decât să dovedească şi mai mult 
înclinația spre modalism fapt recunoscut până şi de teologul 
catolic Monleon*. 

Interpretarea pe care o dă Augustin funcţiilor 
psihice din om ca şi chip al Sfintei Treimi, pe de-o parte 
relativizează realitatea persoanei, pe de altă parte sprijină 
"dogma Filioque". După Augustin, Spiritul Absolut, adică 
Tatăl, contemplându-Se se cunoaşte pe Sine iar această 
cunoaştere lăuntrică de Sine se regăseşte în Cuvântul Său, 
adică în Fiul ce se naşte din El. Şi după cum omul ajungând 
la cunoaşterea de sine se iubeşte pe sine la fel şi Spiritul 
absolut cunoscându-se. Dragostea de sine a Spiritului 
Absolut prin cunoaşterea Sa de sine adică între Tatăl şi Fiul 
îşi află expresia în Sfântul Duh ce purcede din Amândoi”. 
Putem observa aici cum Tatăl e prezentat ca Spirit Absolut 

ca fiinţă, iar Fiul şi Sfântul Duh ca simple manifestări 
interioare ale acestei ființe’. 

Augustin consideră că doar în două funcţii psihice, 
cunoaştere şi iubire, sufletul omenesc îşi actualizează 
întreaga sa fiinţă şi în aceste două funcţii se poate vedea 
oglindită imaginea vieţii intradivine, dar pe de altă parte 
arată de ce nu mai poate exista o altă producere lăuntrică, 
adică o altă persoană divină”. Aceasta înseamnă că 
admiterea pe lângă cunoaştere şi iubire a unei alte funcţii 
psihice, în care sufletul omului să-şi exprime toată fiinţa“, 
ar arăta o altă imagine a lui Dumnezeu în om, deoarece 
atunci nu mai poate fi vorba de trei Persoane divine. 
Trebuie însă observat în acest sens că Augustin se 
contrazice. Dacă în lucrarea De Trinitate cele două funcţii 
psihice ce oglindesc naşterea Fiului şi purcederea Sfântului 
Duh sunt cunoaşterea şi iubirea“!, într-o altă lucrare, 
Confesiuni, cele două funcţii psihice care oglindesc 
naşterea şi purcederea sunt cunoaşterea şi voinţa“. Reiese că 
Augustin prezintă astfel, în cele două opere, diferit triada 
sufletului omenesc$, triadă în care vrea să vadă o icoană a 
Sfintei Treimi. Ne întrebăm atunci căreia dintre cele două 
funcţii, voinţă şi iubire, îi corespunde persoana Sfântului 
Duh ? Dacă le admitem pe amândouă atunci Dumnezeu nu 
se mai oglindeşte în om ca Treime ci ca pătrime. Dacă însă 
trebuie să admitem din cele două funcţii numai una, ne 
întrebăm care este cea în care alături de cunoaştere, spiritul 
omenesc se manifestă perfect şi în totalitatea? Dându-ne 
astfel "o imagine pentru ce în Dumnezeu-Spiritul absolut 
prin cele două acte esenţiale ale Sale, naşterea Cuvântului şi 
purcederea Duhului Sfânt - viaţa Sa intradivină este 
încheiată nemaiputând exista o altă producere lăuntrică şi 


deci o altă persoană"**. 

Pe de altă parte asemănând pe Sfântul Duh atât cu 
voinţa cât şi cu iubirea, având în vedere că iubirea este un 
rezultat al voinţei“, se poate spune că Sfântul Duh este 
anterior purcederii“ sau că Sfântul Duh va purcede şi de la 
sine dacă El este văzut atât ca şi cauză cât şi ca efect, adică 
voinţă şi iubire. 

Sub influenţa lui Augustin teologia apuseană, în 
legătură cu Persoanele Sfintei Treimi şi a relaţiilor dintre 
ele, a dobândit un caracter exclusiv psihologic“. Aceasta 
avea să ducă creştinătatea occidentală la un individualism 
care nu a înţeles comuniunea dintre oameni şi 
sobornicitatea Bisericii. Acest individualism avea să 
alimenteze ideea papală, dar avea să îşi pună amprenta pe 
civilizaţia şi cultura Apusului şi care se resimte până azi în 
această cultură fie ea catolică sau protestantă. 

Părinţii din Răsărit cu toate că au folosit, pentru 
înţelegerea dogmei Sfintei Treimi, exemple din psihicul 
uman, n-au considerat aceste funcţii psihice imagine fidelă 
a Sfintei Treimi ca şi Augustin, ci au folosit această analogie 
la fel cum foloseau şi exemple luate din natură ca de 
exemplu rădăcină, trunchi şi coroană”. Cel mai bun 
exemplu analog pentru explicarea dogmei trinitare au 
considerat că e umanitatea ca natură şi persoane.” 

CAPITOLUL II 


Filioque în secolele V-VIII 


A. Sinoadele I şi III Toledo 
promovatoare a filioquismului 


a anul 447, an în care se împlinea 17 ani de la 
moartea lui Augustin (+430), teologi 
contemporani cu Augustin aveau să pună în 
discuţie, pentru prima dată în mod oficial, ideea 
Filioque, la sinodul I Toledo”. 
Formula concepută la acest sinod: "Paracletus a 
Patre Filioque procedens"”, este fără îndoială una de factură 
Apusul extrem avea să se întindă în timp peste întreg 
Occidentul creştin. 

Se pare că singura cauză care a dus la adoptarea ideii 
Filioque, la acest sinod, a fost influenţa teologiei 
augustiniene. 

Este clar însă că ideea Filioque a circulat în mediul 
teologic spaniol încă înainte de sinodul I Toledo şi că 
aceasta nu a apărut abia odată cu ţinerea acestui sinod. 

Faptul c-a apărut în Spania, pentru prima dată, 
această idee a lui Augustin, demonstrează că aici era un 
interes mai mare pentru opera acestuia decât în cealaltă 
parte a Apusului latin. 

În acea vreme, în cealaltă parte a Apusului creştin 
ideile lui Augustin n-au stârnit interes, ca în Spania, nu 
pentru că opera acestuia n-ar fi fost cunoscută aici, mai ales 
Confesiones care se bucura de o anumită simpatie în 
popor, ci pentru că unele idei ale lui Augustin au intrat în 
conflict cu tradiţia de atunci, care era în acea vreme 
ortodoxă în Apus. Neacceptarea, lui Augustin, se datora mai 
ales faptului ca acesta, în legătură cu iconomia mântuirii, 
susţinea predestinaţia, fapt ce l-a făcut pe Sfântul Ioan 
Casian împreună cu călugării din Proventa, dar şi călugării 
din Africa de Nord, să ia o atitudine adversă faţă de 
Augustin”. 

Legat de sinodul I Toledo (447) teologia latină de 
mai târziu, ca şi cea de azi, vrea să dovedească cum că şi la 
Roma în acel an, 447, papa de atunci, Leon I, ar fi 
mărturisit ca şi dogmă ideea Filioque”. Faptul că ar exista o 
asemenea tradiţie la Roma încă din 447 este o susţinere 
eronată, fapt dovedit până şi de unii teologi catolici”. 

Teologia romano-catolică de azi ar vrea să lase 
impresia că a existat, legat de Filioque, în Apus un consens 
general sau aproape general, încă de la prima semnalare a 
acestei "dogme" în mod oficial. 

La anul 589 avea să aibă loc sinodul al III-lea de la 
Toledo, sinod în care Filioque a fost introdus, efectiv, în 
simbolul de credinţă,“ ridicând astfel Filioque la rang de 
"dogmă". 

Putem spune că acest act a fost unul unilateral prin 
care s-au ignorat propriu-zis, hotărârile sinoadelor 
ecumenice, referitor la învățătura despre purcederea 
Sfântului Duh.” 

Faptul că au introdus în crez ideea respectivă 
dovedeşte că s-a făcut aceasta şi din convingere. Este însă 
vorba şi de o evoluţie a acestei "dogme" în teologia spaniolă 
de atunci. 

Au existat însă şi alţi factori care a dus la 
interpolarea crezului: primul fiind mai mult de natură 
politică, e vorba de a-i avea pe vizigoții stăpânitori de 
partea lor; al doilea factor putem spune că a fost de a-i face 
pe aceştia să renunţe la arianism pentru (în accepțiunea 
teologilor spanioli) Ortodoxie.” 

Putem spune că vizigoții, deşi au părăsit arianismul, 
nu au revenit la Ortodoxie, ci au căzut într-o altă rătăcire 
împreună cu cei care au încercat, şi au reuşit, să îi întoarcă 
de la arianism.” Este mai uşor să faci pe cineva să treacă de 
la o rătăcire la alta decât să-l convingi să lase rătăcirea 
pentru ceea ce este adevărat. Este ceea ce s-a întâmplat şi în 
cazul vizigoților după mai bine de două secole de arianism, 
pe care şi l-au însuşit prin propovăduirea episcopului got 
misionar Wulfila (341-348). 

La sinodul din 589 pentru acceptarea dumnezeirii 
Fiului de către vizigoții arieni, s-a făcut referire la 
consubstanţialitatea Tatălui cu Fiul argumentul forte, în 
viziunea sinodalilor toledani, a fost Filioque. Adică Fiul 
este de o fiinţă cu Tatăl pentru că are împreună cu Tatăl, 
din punct de vedere fiinţial, însuşirea de a purcede pe 

Sfântul Duh. Din aceasta rezultă că Fiul e dumnezeu 
deoarece are împreună cu Tatăl aceeaşi însușire fiinţială. 

Vizigoţii arieni, datorită lui Filioque au acceptat 
prin aceasta dumnezeirea Fiului 

Această idee se regăseşte clar în teologia lui Augustin 
despre Sfânta Treime. În accepțiunea lui Augustin 
purcederea e o însușire fiinţială. Fiul primeşte de la Tatăl 
fiinţa, adică e fiinţat de Tatăl, împreună cu însuşirile, 
purcederea fiind una din însuşiri. 

Ideea formulată la sinodul din 589, prin care aceia au 
înţeles dumnezeirea Fiului, este actuală şi astăzi în teologia 
romano-catolică. Relevantă în acest sens este afirmaţia 
teologului romano-catolic Y. Congar, cum că Filioque este 
necesar din punct de vedere doctrinar pentru "deplina 
consubstanţialitate a Fiului şi a Tatălui, cu care Fiul are 
totul în comun în afară de a fi Tată". Însă după cum s-a 
mai spus cele fiinţiale sunt comune Tatălui, Fiului şi 
Sfântului Duh, deci purcederea în acest caz fiind o însuşire 
ființială care aparţine doar Tatălui şi Fiului despart fiinţial 
pe Tatăl şi Fiul de Sfântul Duh iar pentru a afirma 
consubstanţialitatea celor trei Persoane divine se va avea în 
vedere două fiinţe divine: una comună Tatălui şi Fiului,” 
care va avea însuşirea de a purcede pe Sfântul Duh, a doua 
fiinţă în care îşi regăsesc deofiinţimea cele trei Persoane, 
însă după cum s-a putut vedea şi la capitolul I o asemenea 
unitate ființială e imposibilă, iar dacă prin absurd am 
accepta o asemenea unitate atunci Tatăl şi Fiul vor fi 
compuşi. 

Ţinând seama de afirmaţia lui Y. Congar ne 
întrebăm: dacă pentru vizigoții arieni introducerea lui 
Filioque în simbolul de credinţă a însemnat renunţarea la 
arianism, scoaterea lui din simbol, de fapt renunţarea la el 
(Filioque), să însemne oare pentru romano-catolicism 

căderea în arianism ? Dacă după ei consubstanţialitatea 
Tatălui cu Fiul se regăseşte în Filioque®”. Pe de altă parte ne 
întrebăm că dacă prin "dogma" Filioque vizigoții arieni au 
recunoscut pe Fiul ca Dumnezeu, de o fiinţă cu Tatăl după 
cum se mărturiseşte în simbolul de credință, prin ce 
argument s-au lăsat ei convinşi să creadă şi în dumnezeirea 
Sfântului Duh ? Aceasta deoarece arienii nu recunoşteau ca 
Dumnezeu desăvârşit decât numai pe Tatăl.%* 

Nu este veridică teza potrivit căreia filioquismul 
sinoadelor I, III Toledo n-ar fi afirmat pe Fiul ca şi cauză a 
Sfântului Duh şi cum că abia în Evul Mediu teologia 
apuseană ar fi început să înveţe că Sfântul Duh purcede de 
la Tatăl şi Fiul ca dintr-un singur principiu. Astăzi 
teologia romano-catolică vrea să prezinte sinoadele toledine, 
primele, ca dovadă a Tradiţiei, pentru a face din aceasta un 
argument pentru "dogma" Filioque însă această susţinere nu 
rezistă deoarece aceste sinoade şi învăţătura lor nu au fost 
recunoscute de vreun sinod ecumenic, dar chiar dacă 
vreun sinod ecumenic ar fi avut cunoştinţă de aceasta n-ar fi 
acceptat această învăţătură deoarece ea este greşită. 

B. Răspândirea învăţăturii Filioque în 
Apus, în secolele VI-VII 


dată stabilită această învăţătură, prin sinodul 
4 j III Toledo, ea s-a răspândit în întreaga Spanie, 
M J} iar apoi şi în afara ei. Ea a prins, se pare, la 
germanici şi la franci şi mai puţin la populaţia 

romanică care se afla sub ocupaţia acestora.” 

În această perioadă, secolele VI-VIII, populaţiile 
romanice, în cea mai mare parte ortodoxe, erau supuse la 
diferite presiuni din partea elementului franco-germanic 
care dorea să se impună pe toate planurile, inclusiv cel 
bisericesc, recurgând pentru atingerea acestui scop la 
deportări, la exproprieri, la aservirea celor dintâi %. Aveau 
să fie desfiinţate "şcolile monastice galo-romane întemeiate 
de ucenicii Sfântului Ioan Casian ... în care se formau 
clericii romani." 

În această perioadă, pentru ortodocşii latini, Biserica 
reprezenta singura autoritate legală şi morală, după 
prăbuşirea puterii politice latine în Apus, iar episcopul 
Romei era singura legătură oficială cu Constantinopolul,” 
cu ortodoxia răsăriteană. Acest episcop al Romei avea să 
greşească enorm, faţă de cauza Ortodoxiei, atunci când papa 
Ştefan II la anul 753 punea bazele unei alianţe cu Pepin, 
regele francilor”. După acest act ortodoxia apuseană avea să 
piardă şi mai mult teren în faţa franco-germanicilor, 
susţinătorii augustinianismului. 

Din cele de mai sus reiese că în această perioadă, 
după sinodul III Toledo, au existat condiţii favorabile 
pentru răspândirea ideii Filioque, augustinianismului în 
general. 

Din Spania Filioque a pătruns în Franţa, Germania, 
Anglia şi până în Italia de nord”. 

Nu trebuie uitat faptul că cei ce susțineau această 
învăţătură greşită, pentru a o argumenta se puteau folosi şi 
de confuzia care poate fi făcută, pentru cei mai puţin iniţiaţi 
în teologie, între purcederea Sfântului Duh "prin Fiul", care 
este ortodoxă, şi "de la Fiul" sau " din Fiul", ţinând cont de 
faptul că Părinţii de limbă latină pentru purcederea 
Sfântului Duh prin Fiul foloseau termenul "din", datorită 
putea însă fi sesizat evident la filioquişti, de către ortodocşi, 
era adăugirea din simbolul de credinţa, care nu putea să 
treacă neobservată. Ştiri izolate, dar neclare, despre 
învăţătura filioquistă au existat în Răsărit încă înainte de 
secolul IX. 

În secolul VII Sfântul Maxim Mărturisitorul a luat 
apărarea teologilor latini, atunci când aceştia au fost acuzaţi 
de către Constantinopol de filioquism. Sfântul Maxim a 
arătat că e vorba de o neînțelegere deoarece, spunea el, 

latinii "nu fac pe Fiul cauză a Duhului. Căci ei cunosc pe 
Tatăl ca singura cauză a Fiului şi a Duhului, a Unuia prin 
naştere, al Celuilalt prin purcedere"”. 

"Prin Fiul" trebuie înţeleasă venirea iconomică în 
lume a Duhului Sfânt. Sfântul Duh nu putea să înceapă 
realizarea mântuirii subiective, adică să lucreze pentru 
desăvârşirea lui Hristos în cei ce cred în Evanghelie şi 
conlucrează cu harul divin, decât după ce Hristos "s-a suit 
la Tatăl, după ce s-a săvârşit în toate iconomia"”, adică 
după ce Hristos a realizat mântuirea obiectivă. 

Venirea Duhului înseamnă începutul lucrării 
mântuirii subiective, lucrare ce nu se poate realiza decât 
prin mântuirea obiectivă, realizată de Hristos, pentru că 
baza mântuirii subiective este mântuirea obiectivă; 
mântuirea subiectivă nefiind despărțită de mântuirea 
obiectivă; "Hristos creează unitatea trupului său mistic prin 
Sfântul Duh, Sfântul Duh se împărtăşeşte persoanelor 
umane prin Hristos". Aşa trebuie înţeleasă purcederea 
Sfântului Duh prin Fiul. 

Se pare că înainte de acest incident, când teologii 
latini au fost acuzaţi de filioquism de către Constantinopol, 
Sfântul Maxim Mărturisitorul a aflat despre învăţătura 
apuseană a purcederi Sfântului Duh din Fiul. Numai aşa se 
explică scrisoarea papei Martin I către Sfântul Maxim în 
care acesta arată că nu e vorba de o purcedere a Duhului din 
Fiul , de fiinţarea Duhului de către Fiul ci de purcederea 
prin Fiul, adică trimiterea iconomică a Duhului prin Fiul.” 

CAPITOLUL III 


Carol cel Mare 
susţinător al filioquismului 


n a doua jumătate a secolului VIII şi începutul 

secolului IX în Apus ia naştere, pe ruinele fostului 

Imperiu Roman de Apus, 

Imperiu Carolingian după numele întemeietorului 
său Carol cel Mare(768-814). Unii văd în aceasta o 
restaurare a vechiului Imperiu Roman de Apus. Însă noul 
imperiu a fost mai puţin roman şi mai mult franco - 
germanic. Acest nou imperiu a fost de fapt fondat de cei ai 
căror strămoşi au distrus vechiul Imperiu Roman de Apus 
care a fost constituit din popoare latinizate, pe lângă 
poporul latin autentic. 

Imperiul constituit de Carol avea să fie un rival 
pentru Imperiul Bizantin ba chiar un duşman care avea să 

contribuie la distrugerea sa, dacă ne gândim la urmările de 
la 1204. 

Carol cel Mare era reprezentantul unei alte tradiţii 
creştine, cea franco-germanică, care era diferită de ortodoxia 
latină ce era reprezentată mai ales de episcopatul Romei. 

Politica dusă de Carol a fost de a estompa cât mai 
mult ortodoxia apuseană, mai ales prin încercările de a 
impune propriile idei religioase, având în această privinţă 
sprijinul teologilor franco-germanici, teologi care în 
înţelegerea revelaţiei divine puneau accent mai mult pe 
rațiune decât pe credinţă. Cu aceştia începe de fapt în Apus 
Scolastica,” sau mai bine zis ei sunt precursorii Scolasticii. 
Perceperea revelaţiei divine dintr-un asemenea punct de 
vedere, care e mai mult rationalist, nu avea cum să nu intre 
în divergentă cu Ortodoxia. 

Chiar şi în disputa legată de icoane, care era actuală 
atunci, Carol cel Mare împreună cu teologii săi au luat faţă 
de Ortodoxie o poziţie semiiconoclastă* 

În timpul domniei lui Carol cel Mare gândirea lui 
Augustin, care e mai mult filosofică decât teologică, avea să 
câştige şi mai mult teren în Apus, în detrimentul teologiei 
Sfinţilor Părinţi din Răsărit şi Apus care era comună 
întregii Ortodoxii. Aveau să câştige teren mai ales ideile 
eterodoxe ale acestuia, cum sunt predestinaţia şi Filioque”. 

De fapt Carol cel Mare şi sfătuitorii săi au văzut în 
augustinianism acea spiritualitate potrivită pentru cultura 
şi civilizaţia noului imperiu sau mai bine zis a noii lumi ce 
se constituia atunci în Occident”. 

Nu trebuie uitat faptul că şi episcopatul Romei a 
contribuit, conştient sau inconştient, la realizarea noii 
civilizaţii apusene, alta decât cea a Răsăritului, mânat de 
dorinţa după jurisdicție universală asupra întregii Biserici. 

La anul 794 Carol cel Mare a convocat la Frankfurt 
un sinod în problema icoanelor , sinod care avea să se 
dovedească semiiconoclast, în care avea să fie acceptat 
Filioque ca învăţătură de credinţă, precum şi interpolarea 
crezului cu această idee. La acest sinod avea să se 
evidenţieze problema icoanelor în care s-a vrut o 
diferenţiere faţă de răsăriteni , atât faţă de iconomahi cât 
şi faţă de 
iconoduli, prin respingerea sinodului iconoclast de la anul 
754 , cât şi a celui ortodox ce s-a ţinut în anul 787 care e cel 
de al VII-lea sinod ecumenic!%. 

La cererea lui Carol cel Mare învățatul Alcuin a 
alcătuit o lucrare în care să motiveze şi să apere" dogma 
"Filioque!% 

În acea vreme episcopatul Romei avea să intre tot 
mai mult în sfera de influenţă merovingiană, chiar dacă din 
punct de vedere spiritual nu agrea "noul tip de creştinătate 
din Apus". Astfel la şase ani de la sinodul semiiconoclast 
de la Frankfurt, care s-a dovedit antirăsăritean , papa Leon 
III, dornic de a avea propriul imperiu, îl încoronează pe 
Carol cel Mare, regele francilor, ca împărat roman în 
Apus!%. Acest eveniment a însemnat separarea politică între 
Apus şi Bizanţ 1%. 

Ideea Filioque acceptată la curtea lui Carol cel Mare, 
cât şi în rândul populațiilor germanice creştine, nu era 
susținută de episcopul Romei care încă păstra credinţa 
ortodoxă. 

În urma incidentului de la 808, când doi călugări 
galicani au fost alungaţi din Ierusalim pentru că au cântat 
crezul cu adaosul "şi de la Fiul", Carol cel Mare iritat de 
acest incident a convocat cu acordul papei Leon III, un 
sinod la Aachen în 809 1%. Tema principală a sinodului a 
fost Filioque în legătură cu care s-a hotărât impunerea lui 

în întreg Imperiu Apusean 1%. Desigur că impunerea nu 
urmărea pe cei în a căror conştiinţă Filioque reprezenta o 
"dogmă", pentru aceştia era doar o formalitate, ci pe cei care 
în legătură cu învăţătura pnevmatologică, aveau o 
convingere ortodoxă. 

Pentru a-şi susţine orientarea filioquistă teologii 
franci au apelat la scrierea lui Augustin, De Trinitate În 
aceasta se vede încă o dovadă că această învăţătură greşită 
despre purcederea Sfântului Duh pleacă de la cel care avea 
să devină părintele noului creştinism apusean care se va 
concretiza în timp ca şi catolicism. Reprezentanţii 
ortodoxiei latine n-au fost de acord cu hotărârile acestui 
sinod. 

Aceste hotărâri, care erau profilioquiste, au fost duse 
papei Leon III spre a fi aprobate de acesta!!!. Papa Leon III 
n-a aprobat însă hotărârile acestui sinod, susţinând prin 
aceasta partida ortodoxă”. Pentru a-şi arăta mai clar 
poziţia, Leon III a făcut un gest care avea să devină 
memorabil. A pus să fie gravat pe două plăci de argint, în 
greacă şi în latin, simbolul de credinţă Niceo- 
Constantinopolitan sub care să se scrie: "Haec Leo posui 
amore et cautela orthodoxae fidei" = "Eu Leon, am pus 
aceasta din dragoste şi grija pentru credinţa ortodoxă", 
aceste plăci le-a amplasat la intrarea din biserica Sfântului 
Petru din Roma''5. Aceasta a fost de fapt o biruinţă, de 
moment, a ortodoxiei latine asupra filioquismului care era 
susținut de teologii nelatini dar mai ales de puterea politică 
apuseană din acea vreme. 

Planul francilor, avea să fie de acum, de a avea în 
scaunul episcopatului Romei un papă prin care să-şi 
impună şi aici propria învăţătură de credință." 

Nu se poate spune că Leon III n-a fost şi el 
filogermanic, însă ataşamentul lui faţă de ei era mai mult 

datorită intereselor sale politice, pe când în materie de 
credinţă nu împărtăşea eterodoxismul acestora. 

Odată cu primul papă germanofil, Nicolae I, avea să 
izbucnească dispute aprinse între Roma şi 
Constantinopol."5 În ceea ce-l priveşte pe papa Nicolae I 
acesta era atât din punct de vedere politic cât şi pe plan 
religios ataşat de germanici. 


32 


CAPITOLUL IV 


Filioque în disputa 
patriarhului Fotie cu Roma 


nul 858, an în care Roma avea un nou papă, 

(A Nicolae I, iar Constantinopolul un nou 

| patriarh în persoana lui Fotie, Nicolae I 

accede în scaunul Romei prin susţinerea sa de 

către partida germanofilă,'S ale cărei interese în materie de 
credinţă le reprezenta. 

În legătură cu Fotie, acesta ajunge patriarh al 
Constantinopolului după înlăturarea din scaun al 
patriarhului Ignatie de către Bardas. 

Patriarhul Fotie provenea dintr-o familie care a 
luptat împotriva iconomahilor, tatăl şi unchiul său fiind 
anatemizaţi de către iconoclaşti.!*. Fotie un bun 

cunoscător al Ortodoxiei şi un om învăţat, s-a numărat 
printre reorganizatorii universităţii din Constantinopol, 
văzând în ştiinţă, alături de evlavie, un mijloc important de 
luptă împotriva ereziei.” 

După alegerea lui Fotie ca patriarh al 
Constantinopolului, susținătorii lui Ignatie n-au întârziat 
să-l acuze pe Fotie de uzurpare, chiar l-au anatematizat într- 
un sinod ţinut în biserica Sfânta Irina din 
Constantinopol. ”® 

Fotie a convocat şi el un sinod la biserica Sfinţilor 
Apostoli, în care pe lângă că a condamnat unele atitudini 
iconoclaste,”! s-a văzut nevoit să excomunice pe adversarii 
ignatieni, chiar şi pe Ignatie.” 

După aceasta Fotie a cerut bazileului Mihail III 
convocarea unui sinod general în care să fie rezolvată 
schisma internă ce se ivise.!* Patriarhul Fotie l-a invitat la 
sinod şi pe papa Nicolae I ca pe un frate împreună 
liturghisitor.!% 

Susţinătorii lui Ignatie au făcut şi ei o invitaţie în 
care l-au prezentat pe patriarhul Fotie ca pe un uzurpator, 
chemându-l pe papă "ca judecător suprem" împotriva lui 
Fotie.!% 

Papa Nicolae I care dorea să-şi impună jurisdicţia 
absolută asupra Bisericii, a considerat că acesta este 
momentul potrivit de a se impune ca şi "caput et primas 
omnium ecclesiarum'"="primul cap peste toată Biserica”.1% 

Sinodul a avut loc în luna mai a anului 861 în 
biserica Sfinţilor Apostoli, sinod în care s-a recunoscut 
legitimitatea lui Fotie ca patriarh iar ideile papei Nicolae I 
de primat universal al Romei au fost respinse”. 

Pe marginea controversei legată de pretenţia Romei, 
de jurisdicție universală, avea să intre în dispută şi 
problema Filioque. Disputa în legătură cu ideea apuseană 

Filioque apare după ce Roma a încercat să-şi întindă 
influenţa asupra Bulgariei, recent convertită la creştinism 
de către Constantinopol prin misiunea fraților Chiril şi 
Metodie!*. 

Între acuzele pe care misionarii papali le aduceau 
bizantinilor, în faţa bulgarilor, pe care aceştia doreau să-i 
câştige de partea Romei, se numără şi aceea cum că 
bizantinii ar fi scos din simbolul de credinţă pe Filioque!?. 

Cu toate că la Roma papa Nicolae I n-a încercat să 
impună ideea Filioque, datorită fidelității poporului latin 
faţă de credinţa ortodoxă, '% totuşi încerca prin misionarii 
săi să impună ideea respectivă bulgarilor. 

Fotie a trimis o scrisoare către bulgari în care le 
arată erorile latine, ca apoi la începutul anului 867 să emită 
vestita sa Enciclică către patriarhii orientali.” O bună 
parte din textul acestei enciclici este ocupat de combaterea 
ideii Filioque. 

Vom încerca în cele de mai jos să vedem felul în care 
patriarhul Fotie, în a sa enciclică, prezintă erorile 
dogmatice ce decurg din învăţătura apuseană a purcederii 
Sfântului Duh şi de la Fiul. 

Patriarhul Fotie începe combaterea lui Filioque prin 
a o considera "o culme a relelor", iar referitor la 
interpolarea simbolului de credinţă spune despre apuseni că 
"s-au apucat prin cugetări mincinoase şi cuvinte de ei 
introduse, să falsifice şi sfântul simbol (al credinţei), a cărui 
autoritate e inatacabilă, după toate hotărârile sinodale şi 
ecumenice. O uneltire a celui rău! Au născocit că Duhul 
Sfânt nu purcede numai de Tatăl, ci şi de la Fiul"! 

Prin considerarea lui Filioque ca o "culme a relelor" 
patriarhul Fotie vrea să arate că această învăţătură este cea 
mai gravă eroare a Romei între celelalte erori pe care aceasta 
le profesează. 

Prin interpolarea simbolului de credinţă, de către 
apuseni, arată că s-au încălcat hotărârile sinoadelor 
ecumenice cu privire la păstrarea intactă a simbolului de 
credinţă, începând cu sinodul III ecumenic(431).15 Sinodul 
III ecumenic a interzis aceasta deoarece ereticii pentru a-şi 
argumenta ideile eterodoxe, aduceau diferite versiuni ale 
simbolului, în care ei îşi strecurau învăţătura lor eretică.” 
Despre acest procedeu al ereticilor de a tot aduce înnoiri în 
simbolul de credință, în favoarea propriilor idei, stă 
mărturie şi epistola Sfântului Atanasie cel Mare numită 
„Epistola despre sinoadele ce s-au ţinut la Rimini, în Italia 
şi la Seleucia în Isauria",S sinoade în care arienii au adus 
schimbări, în mai multe rânduri după bunul plac la 
simbolul de credinţă formulat la Niceea(325). 

Simbolul definit la Constantinopol în 381 la sinodul 
II ecumenic, numit şi simbolul niceo-constantinopolitan a 
rămas neschimbat până azi,” în Biserica Ortodoxă. 

Despre păstrarea neatinsă a simbolului de credinţă s- 
a exprimat şi Sfântul Chiril al Alexandriei în scrisoarea sa 
către loan Scolasticul episcopul Antiohiei, în care spunea: 
„nu acceptăm sub nici un chip să vedem schimbată 
credinţa, adică simbolul credinţei pe care l-au expus 
Părinţii noştri şi nu îngăduim ca noi sau alcineva să 
schimbe vreun cuvânt din ceea ce se află aici, nici chiar să 
lase să cadă vreo silabă, amintindu-ne de Cel ce a spus: "nu 
muta hotarele veşnice pe care le-au aşezat părinţii tăi" 
(Deut.19, 14). Căci nu ei au vorbit, ci Duhul lui Dumnezeu 
Tatăl, Care de la El purcede şi Care nu este străin de Fiul 
după ființă". 

Apusenii însă n-au ţinut seama de aceste hotărâri, 
substituindu-se astfel sinoadelor ecumenice care s-au 
pronunţat în această problemă.!* 

După ce se referă la interpolarea crezului, Fotie îi 
acuză apuseni de născocirea unei noi învățături, Filioque. 
Născocirea se datorează lui Augustin însă opera şi ideile 
acestuia nu erau cunoscute atunci in Răsărit, apusenii luând 
învăţătura respectivă,” de la acesta. 

Apoi Fotie continuă: "Cine a auzit vreodată 
izbucnind un glas ca acesta de la nelegiuiţii de altădată? Ce 
şarpe viclean le-a vărsat aceasta în inimi ? Cine dintre 
creştini poate îngăduii să se introducă două cauze în Sfânta 
Treime; a Fiului şi a Duhului Tatăl, a Duhului iarăşi Fiul? 
Şi să se desfacă unitatea în diteie, şi să se destrame teologia 
creştinilor nu mai puţin decât mitologia păgână şi să se 
insulte demnitatea Treimii celei mai presus de fire şi ca 
principiu unitară? Adică de ce să purceadă Duhul şi de la 
Fiul? Căci dacă purcederea de la Tatăl e desăvârşită, şi este 
desăvârşită, pentru că este Dumnezeu desăvârşit din 
Dumnezeu desăvârşit, ce e purcederea de la Fiul şi pentru 
ce? Ar fi de prisos şi deci zadarnică".!*! 

Fotie vrea să spună că o asemenea învăţătură greşită 
n-a existat nici în ereziile precedente. Atunci când se 
întreabă " ce şarpe viclean le-a vărsat aceasta în inimi?" El 
vrea să spună că această învăţătură greşită este de la diavol, 
deoarece în accepțiunea Sfinţilor Părinţi învăţăturile de 
credinţă greşite sunt de la demoni. 

Apoi Fotie arată că prin ideea purcederii Sfântului 
Duh şi de la Fiul se introduc în Sfânta Treime două cauze, 
două principii. 

Prima cauză e Tatăl care naşte pe Fiul şi purcede pe 
Sfântul Duh, a doua cauză e Fiul ca purcezător al Sfântului 
Duh. Datorită celor două cauze în divinitate nu mai poate fi 
vorba de unitate fiinţială ci se ajunge la a se susţine 
existența a doi Dumnezei. Pentru Sfinţii Părinţi unitatea 

lui Dumnezeu, adică a unicităţii fiinţei divine, este de la 
Tatăl.!* 

Tatăl împărtăşeşte fiinţa Sa cea una, Fiului prin 
naştere, Sfântului Duh prin purcedere, având astfel fiecare 
persoană fiinţa cea una întreagă, fără ca ea să se multiplice, 
adică fără să aibă fiecare persoană fiinţa sa proprie deosebită 
de fiinţa oricăreia din celelalte persoane divine, şi fără ca o 
persoană să o aibă mai puţin ca celelalte două persoane sau 
ca una din celelalte două persoane.!* 

După cum arată Sfântul Grigorie de Nazianz, Fiul şi 
Sfântul Duh au ca şi cauză, ca principiu pe Tatăl, însă dacă 
se introduce în divinitate mai multe principii atunci se 
ajunge la descompunere.!* 

Filioque introduce două principii în divinitate, 
ducând la distincţie fiinţială între Tatăl şi Fiul. "Dumnezeu 
e esenţă subzistentă în trei Persoane", însă această unică 
esenţă îşi are obârşia unităţii, unicităţii în Tatăl, ! care este 
cauza unităţii. De aceea patriarhul Fotie arată că admiterea 
a două cauze în Dumnezeu duce la împărțirea divinității 
căzându-se în diteism. 

Pe de altă parte putem spune, în acest caz, că Sfântul 
Duh nici nu mai poate fi considerat Dumnezeu, deoarece 
"provenind din două principii e compus; nu mai are firea 


simplă a dumnezeirii”,'* "iar cel ce e compus după fire, el 


nu va fi niciodată de o fire şi de o fiinţă cu Cel simplu".!* 

Apoi patriarhul Fotie arată că fiinţarea Sfântului 
Duh de către Tatăl, prin purcedere, este desăvârşită, de 
aceea purcederea şi de la Fiul a Sfântului Duh e fără sens. 

În continuare Fotie spune: "Şi încă, dacă Duhul 
purcede de la Fiul, ca şi de la Tatăl, de ce Fiul nu se naşte şi 
din Duhul, ca şi din Tatăl? - ca să le fie nelegiuiţilor toate 
nelegiuite şi părerile şi cuvintele, şi să nu le rămână nimic 
necutezat . 


38 


Despre acest paragraf (10) al enciclicii s-a făcut 
referire şi în capitolul I al acestei lucrări. După cum s-a spus 
acolo,  atribuindu-se Fiului însuşirea de a purcede pe 
Sfântul Duh, purcederea fiind o însuşire personală, reiese că 
însuşirile personale sunt comune Celor trei Persoane 
divine, ceea ce duce la concluzia că oricare Persoană divină 
naşte sau purcede pe oricare din cele două Persoane divine 
ba chiar are şi însuşirea de nenăscut. Patriarhul Fotie vrea 
să spună că cei ce susţin purcederea Sfântului Duh şi de la 
Fiul ar trebui să susţină şi celelalte erori ce decurg din o 
asemenea concepţie. 

În următorul paragraf (11) patriarhul Fotie spune: 
"Dacă în purcederea de la Tatăl a Duhului, se recunoaşte 
însuşirea acestuia, tot astfel şi în naşterea Fiului se 
recunoaşte însuşirea Fiului. Dar, după flecăreala acelora, 
Duhul purcede şi de la Fiul. Prin urmare, Duhul se 
deosebeşte prin mai multe însuşiri de Tatăl, decât Fiul, 
întrucât e comună Tatălui şi Fiului purcederea Duhului de 
la ei, pe când Duhului îi este proprie purcederea şi de la 
Tatăl şi încă şi de la Fiul. Iar dacă Duhul se distinge prin 
mai multe deosebiri decât Fiul, Fiul trebuie să fie mai 
apropiat de fiinţa Tatălui, decât Duhul. Şi aşa va ieşi iarăşi 
la iveală îndrăzneala lui Macedonie contra Duhului, 
strecurându-se sub fapta şi acoperământul acelora"! . 

Cele trei Persoane au ființa comună însă prin purcederea 
Sfântului Duh şi de la Fiul, Tatăl şi Fiul vor avea 
comuniune şi în ce priveşte însuşirile personale, în speţă 
purcederea Sfântului Duh. Astfel Tatăl şi Fiul vor fi mai 
apropiaţi între ei, Duhul fiind mai depărtat de Ei, datorită 
acestei însuşiri comune. Deosebirea dintre Tatăl şi Fiul va 
fi mai mică decât între Ei şi Sfântul Duh. Duhul nu va mai 
avea o apropiere de Tatăl egală cu a Fiului, ceea ce duce la 
constatarea că această învăţătură apuseană este înclinată 

spre  pnevmatomahism, însă un  pnevmatomahism 
nedeclarat pe faţă ci unul mascat. 

Apoi Fotie continuă (paragraful 12): "De altfel, dacă 
toate ale Tatălui şi ale Fiului sunt comune, atunci şi ale 
Duhului sunt desigur comune, ca: Dumnezeu, Împărat, 
Creator, Atotţiitor, mai presus de fire, simplu, fără formă, 
netrupesc, nevăzut, într-un cuvânt toate celelalte. Dacă 
purcederea Duhului de la Ei e comună Tatălui şi Fiului, 
urmează că Duhul va purcede şi de la Sine însuşi, şi-şi va fi 
cauză Sieşi însuşi şi cauză şi cauzat, ceea ce n-au imaginat 
nici miturile păgânilor”. 

Cele comune Persoanelor divine sunt, după 
învăţătura Sfinţilor Părinţi, fiinţa cea una cu însuşirile ei. 
Dacă purcederea Sfântului Duh e privită ca o însuşire 
ființială, fiind o însuşire şi a Sfântului Duh, atunci Duhul 
Sfânt va purcede şi de la Sine, adică se va fiinţa pe Sine, 
ceea ce este absurd. Putem spune însă că dacă purcederea 
este o însuşire fiinţială, ceea ce este fiinţial fiind comun, 
atunci se poate afirma că fiecare Persoană divină va purcede 
pe fiecare din cele două Persoane divine chiar şi pe Sine 
însuşi. Este cu totul ilogic a se afirma că o Persoană divină 
se cauzează pe Sine însuşi. lată unde poate să ducă ideea 
Filioque, raportată fiind la învăţătura ortodoxă care s-a 
definit clar în lupta Bisericii împotriva ereziilor 
antitrinitare. 

În continuare Fotie arată că (paragraful 13): "Dar 
dacă e propriu numai Duhului, ca să fie raportat la principii 
diferite, desigur că numai al Duhului e să aibă un principiu 
multiplu. 

Pricipiu multiplu, adică cauză multiplă, mai bine zis 
Duhul are două cauze. Însă după cum s-a arătat mai sus 
prin faptul că are două cauze Duhul apare ca şi compus ceea 
ce-L face pe Sfântul Duh să fie cu totul străin de Tatăl şi 

Fiul. Ceea ce vrea însă patriarhul Fotie să spună e că prin 
faptul că se admite două cauze ale Sfântului Duh, aceasta 
fiind o însuşire proprie doar Duhului ceea ce-L depărtează 
şi mai mult de Tatăl şi Fiul. 

După aceasta Fotie arată că (paragraful 14): 
"invocând însă cele comune Tatălui şi Fiului, separă de ei 
pe Duhul. Tatăl are cu Fiul comunitate de fiinţă, nu de 
altceva din însuşirile sale; prin urmare separă pe Duhul de 
afinitatea de fiinţă cu Ei". 

Dacă purcederea Sfântului Duh este o însuşire 
ființială ce aparţine doar Tatălui şi Fiului, Ei vor fi 
deosebiti fiinţial de Sfântul Duh pentru că au faţă de 
Sfântul Duh o însuşire ființială pe care El nu o are. Tatăl şi 
Fiul vor avea o fiinţă a lor iar Sântul Duh va avea o fiinţă a 
Sa, însă aceasta este un diteism clar, după cum s-a spus şi 
ceva mai sus. 

În următorul paragraf (15) Fotie afirmă: "vezi cum 
aceştia în zadar, s-au mai degrabă pentru uşoara vânare a 
celor mulţi, şi-au pus numele de creştini! Duhul purcede şi 
de la Fiul! De unde ai auzit aceasta? Din care evanghelişti 
ai luat acest grai? Al cărui sinod este acest cuvânt 
blasfemiator?"155 

Patriarhul Fotie vrea să arate că cei ce susțin 
purcederea Duhului şi de la Fiul sunt departe de numele de 
creştini şi că această învăţătură greşită n-are temei în 
Evanghelie sau în sinoadele ecumenice, adică în Tradiţie. 

Apoi Fotie spune (paragraful 16): "Domnul şi 
Dumnezeul nostru zice: "Duhul care de la Tatăl purcede", 
iar părinţii acestei noi nelegiuiri zic: Duhul, care de la Fiul 
purcede. Cine nu-şi va închide urechile la auzul acestui 
blasfem fără măsură? Acesta stă contra evangheliilor, se 
opune sfintelor sinoade, falsifică pe fericiţi şi Sfinţii 
Părinţi, pe marele Atanasie, pe renumitul în teologie 

Grigorie, pe marele Vasile, veşmântul cel regal al Bisericii; 
gura cea de aur a universului, noianul înţelepciunii, pe cel 
cu adevărat Hrisostom. Şi ce zic pe cutare şi pe cutare? 
Cuvântul acesta blasfemiator şi răzvrătit contra lui 
Dumnezeu se înarmează contra tuturor la un loc: profeţi, 
apostoli, ierarhi, martiri şi a înseşi sfintelor cuvinte 
domneşti."156 

Textul indicat de Fotie (loan 15, 26) arată clar 
purcederea Sfântului Duh numai de la Tatăl, Teologii 
apuseni însă interpretează acest text de la Ioan în sens 
filioguist. Ei spun că atunci când Hristos spune "pe care Eu 
ÎL voi trimite vouă" (loan 15, 26), indică purcederea 
Sfântului Duh şi de la Fiul. O asemenea susţinere este 
greşită deoarece Hristos vorbeşte aici de trimiterea 
iconomică în lume a Duhului prin Sine, adică prin Fiul. 

După aceea patriarhul Fotie arată că această 
învăţătură greşită nu se află în evanghelii, în formulările 
dogmatice ale sinoadelor ecumenice şi nici la Sfinţii 
Părinţi, enumerând pe câţiva dintre ei . 

După aceasta Fotie continuă (paragraful 17): 
“purcede Duhul şi de la Fiul? Aceeaşi purcedere sau una 
opusă celei de la Tatăl? Căci dacă e aceeaşi cum nu se 
comunică însuşirile prin care, numai, Treimea e 
caracterizată a fi Treime şi închinată ca Treime? lar dacă e 
opusă aceleia, cum să nu se ivească Mani şi Marcion, la 
cuvântul acesta, arătându-şi împotriva Tatălui şi a Fiului 
limba lor cea luptătoare împotriva lui Dumnezeu".I*%. 

Având în vedere că purcederea este o însuşire 
personală, dacă purcederea Duhului este comună Tatălui şi 
Fiului atunci înseamnă că însuşirile personale sunt 
comune, ori prin aceasta nu mai poate fi vorba în divinitate 
de trei Persoane. Pe de altă parte dacă purcederea Duhului 
din Ei nu l-e e comună, ci fiecare deosebit va purcede pe 

Sfântul Duh, prin aceasta însă nu va mai exista unitate în 
Dumnezeu, ci se va introduce, prin această învăţătură, două 
principii divine şi nu va mai putea fi vorba de un singur 
Dumnezeu ci se cade în diteism, ca şi Marcion şi Mani. 

După cum s-a arătat ceva mai sus, în învăţătura 
Sfinţilor Părinți unitatea fiinţială a Sfintei Treimi îşi are 
originea în Tatăl, existând deci în divinitate o singură 
cauză, ori prin Filioque se introduce două principii ceea ce 
duce la ruperea acestei unităţi. 

În acest paragraf (17) se poate observa că patriarhul 
Fotie, în acuzarea apusenilor de diteism s-a inspirat, mai 
ales, din învăţătura Părinților Capadocieni. Potrivit 
acestora Fiul şi Sfântul Duh au pe Tatăl ca şi cauză, ca 
principiu unic!*, de aceea exista o "identitate de fiinţă 
pentru că Fiul (şi Sfântul Duh) este (sunt) din Tatăl!“ "că 
numele de Tată arată cauza”! şi că de aceea “nu sunt doi 
Dumnezei, că nici nu sunt doi taţi (două cauze). Cel care 
introduce două principii (două cauze) predică doi 
Dumnezei. Aşa a gândit Marcion şi oricine altul, dacă 
gândeşte la fel de rătăcit ca Marcion!?. 


Prin Filioque se introduce două cauze, două principii în 
divinitate, făcându-se astfel distincţie fiinţială între Tatăl 
şi Fiul ajungându-se prin aceasta la diteism 


Că numele de Tată arată cauza în Sfânta Treime o 
arată şi Sfântul Ioan Damaschin când spune că: "deosebirea 
o înţelegem numai în însuşirile paternităţii, fiimii şi 
purcederii, potrivit cauzei cauzatului "1%, adică Tatăl e 
cauzatorul, paternitatea arătând, indicând cauza, iar Fiul şi 
Sfântul Duh sunt cei cauzaţi, fiimea şi . purcederea 
indicând cauzatu, mai bine zis cauzaţii. 

La fel se exprimă şi teologul Iosif Vrienie care 
spunea că: "Tatăl nu numai Tată se zice, ci şi Purcezător... 
ca cel ce este numai Pricinuitor nu şi pricinuit. 

Dacă prin ideea Filioque Tatăl şi Fiul sunt văzuţi ca 
deosebiți fiinţial, ceea ce e diteism nici unul din Ei nu va 
mai fi Dumnezeu. desăvârşit, absolut, deoarece Ei se vor 
mărgini, în acest caz, unul pe celălalt, căci după cum arată şi 
Sfântul loan Damaschin că: “dacă este deosebire (fiinţială) 
între Ei unde este desăvârşirea? Căci n-ar fi Dumnezeu dacă 
ar fi lipsit de desăvârşire...acolo unde ar fi unul nu va putea 
fi celălalt"1S5 

Putem observa de aici că prin Filioque se ajunge la 
absurdităţi, aceasta deoarece se face discutabilă până şi 
dumnezeirea Tatălui. 

Cât despre Sfântul Duh, prin Filioque, El are doi 
pricinuitori adică două cauze, distincte fiinţial între ele, 
prin faptul că El purcede din două părţi distincte, prin 
aceasta El este compus, ori prin aceasta se ajunge şi la 
pnevmatomahism, deoarece dacă Sfântul Duh este compus, 
El nu este Dumnezeu, după cum reiese şi din paragraful 
următor (18) al enciclicii. 

În paragraful 18 Fotie arată că : "Pe lângă cele spuse, 
dacă Fiul s-a născut din Tatăl, iar Duhul purcede de la 
Tatăl şi de la Fiul fiind raportat la două cauze, e neapărat 
compus."15 

În paragraful 19 Fotie spune că : "Şi încă, dacă Fiul 
se naşte din Tatăl, iar Duhul purcede de la Tatăl şi de la 
Fiul întrucât ar fi o inovaţie a zice că şi un altul purcede de 
la El? Aşa se poate conchide, după părerea acelora 
potrivnică lui Dumnezeu că nu sunt trei, ci patru ipostase, 
sau mai degrabă infinit de multe: al patrulea producând 
după el un altul acela iarăşi altul, până ce vor cădea în 


mulţimea de zei cea păgână"!%. 

Patriarhul Fotie arată că prin purcederea Sfântului 
Duh şi de la Fiul s-ar introduce în divinitate un şir de 
cauze, cauzatoare de persoane divine. Dacă Duhul purcede 
şi de la Fiul tot aşa se poate spune că şi El va cauza pe un 
altul şi aşa la nesfârşit va avea să continue acest şir de cauze. 

Apoi Fotie continuă (paragraful 20): "Pe lângă cele 
spuse, s-ar putea lua în considerare şi aceea, că purcederea 
Duhului de la Tatăl contribuie la existenţa Lui, la ce-i mai 
foloseşte Duhului purcederea şi de la Fiul când cea de la 
Tatăl îi e suficientă spre existenţă? Căci nu va îndrăzni 
nimeni să spună, că ea contribuie la altceva din cele ale 
fiinţei, pentru că orice dublare şi compunere e cât se poate 
de departe de acea fericită şi sfântă fire a Dumnezeirii". 

Fiinţarea Sfântului Duh de către Tatăl e desăvârşită, 
de aceea nu se mai poate vorbi de o fiinţare şi de la Fiul 
pentru că o fiinţare şi de către Fiul l-ar face pe Sfântul Duh 
compus. Mai mult s-ar arăta prin aceasta că Tatăl nu poate 
fiinţa desăvârşit pe Duhul fiind nevoie de intervenţia 
Fiului. Dar dacă, în acest caz, Tatăl nu poate fiinţa 
desăvârşit pe Duhul, cum poate fiinţa desăvârşit pe Fiul? 

În următorul paragraf (21 ) se spune că : "Afară de 
cele zise, dacă tot ce nu e comun Treimii atotţiitoare, de o 
fiinţă şi mai presus de fire, e numai al unuia din trei, 
purcederea Duhului nu e ceva comun tuturor trei şi deci e 
numai însuşirea unuia din Cei trei, vor zice dar sau nu, că 
Duhul purcede de la Tatăl? Nu vor tăgădui cu aceasta 
mistagogia iubită de ei şi comună lor? Iar dacă purcede şi 
de la Fiul, de ce n-au îndrăznit dintru început ca să-şi dea 
pe faţă toată lupta lor împotriva Dumnezeirii? Întru-cât nu 
numai că pun şi pe Fiul la purcederea Duhului, dar o 
înlătură prin aceasta şi de la Tatăl. Potrivit acestora şi 
punând naşterea în locul purcederii, vor spune absurditatea, 
căci nici Fiul nu se naşte din Tatăl, ci Tatăl din Fiul: 

pentru ca să stea ei în fruntea nu numai a nepioşilor, ci şi a 
nebunilor”.1% 

Ceea ce nu e comun Persoanelor divine aparţine doar 
uneia din Ele. Naşterea Fiului şi purcederea Sfântului Duh 
sunt proprietăţi ce aparţin numai Tatălui. Aceste însuşiri 
nu numai că-i aparţin Tatălui ca Persoană, ci ÎI arată şi ca 
singura cauză în Sfânta Treime, ca bază a unităţii de fiinţă a 
Persoanelor. Ținând cont de aceasta numai Tatăl este 
purcezător al Sfântului Duh. Afirmându-se însă de către 
apuseni că Fiul este purcezător al Sfântului Duh, atunci, ori 
se introduc două cauze în Sfânta Treime, desfăcându-se 
astfel unitatea fiinţială a Sfintei Treimi, ori ţinând seama de 
o unică cauză în Sfânta Treime dar afirmându-se că Fiul e 
purcezător al Sfântului Duh, rezultă că Fiul e unicul 
principiu în Sfânta Treime şi nu Tatăl. Dar atunci după 
cum arată patriarhul Fotie, Duhul nu numai că purcede de 
la Fiul, dar nici nu va mai purcede de la Tatăl. Fiul nu se va 
mai naşte din Tată ci Tatăl din Fiul, ceea ce e cu totul 
absurd. 

În ultimul paragraf (22) în care se referă la Filioque, 
Fotie spune că: "Pentru că tot ce se socoteşte şi se zice 
despre prea sfânta şi de fiinţă şi mai presus de fire Treime, 
sau e comună tuturor(trei) sau (e propriu) numai unuia din 
trei. Purcederea Duhului nu e nici ceva comun, nici, cum 
zic ei, numai al unuia singur (fie-ne milostiv şi întoarcă 
asupra capului lor acest blasfem), prin urmare nu există 
deloc o purcedere a Duhului cea de viaţă începătoare şi 
desăvârşită”! 

Purcederea Duhului, sau e comună celor trei 
Persoane, însă dacă e proprie unei singure Persoane atunci 
ea nu mai e comună tuturor. Dar dacă purcederea Sfântului 
Duh nu e nici comună tuturor, dar nici proprie unei 
singure Persoane atunci ea nu există. Prin aceasta 

patriarhul Fotie vrea să arate divergenţa clară care există 
între teologia răsăriteană şi cea apuseană, în privinţa 
purcederii Sfântului Duh, de unde reiese că numai una din 
cele două poziţii poate fi adevărată căci dacă ar fi amândouă 
adevărate, atunci purcederea Sfântului Duh nici n-ar exista. 

Aceasta avea s-o evidentieze câteva secole mai târziu 
şi, Marcul Eugenicul în disputa sa cu teologii latini: `'Dacă 
dogma latină care spune că Duhul Sfânt purcede şi de la 
Fiul, este adevărată atunci a noastră e falsă, căci noi spunem 
că El purcede numai de la Tatăl, şi acesta este motivul 
separării noastre de ei. Dacă însă a noastră este adevărată 
atunci a lor va fi în mod obligatoriu falsă". 

Putem observa din cele de mai sus faptul cum 
Părinţii deosebeau tranşant între dogma ortodoxă şi ideea 
apuseană. 

După observaţia făcută de patriarhul Fotie că 
acceptarea ca adevărate a ambelor poziţii, nu doar a uneia 
dintre ele, înseamnă de fapt negarea purcederii Sfântului 
Duh, putem spune însă că această negare, a purcederii, 
înseamnă de fapt negarea a însăşi existenţei Sfântului Duh, 
El fiinuază numai prin purcedere. De aceea este greşită 
poziţia adoptată de unii teologi catolici care "încearcă să 
demonstreze caracterul complementar al doctrinei ortodoxe 
şi a celei romano-catolice cu privire la purcederea Sfântului 
Duh şi propune, în acest scop o formulă de compromis"? 
sau că unirea dintre biserici se poate face printr-o 
"identitate de credinţă care poate fi exprimată prin teologii 
diferite şi complementare". Cu alte cuvinte ei vor să 
prezinte poziţia ortodoxă a "purcederii Sfântului Duh 
numai de la Tatăl", ca teologumenă răsăriteană, exprimată 
în simbolul niceo-constantinopolitan, iar "Filioque ca 
teologumenă occidentală" care vine să arate relaţia Sfântului 
Duh cu Fiul, insuficient explicată (după ei) în crezul niceo- 

constantinopolitan"*. După cum arată părintele Dumitru 
Stăniloae expresia "numai de la Tatăl nu e o simplă 
teologumenă ci un punct de credinţă. !5 

Însă teza catolică despre cele două teologumene, 
răsăriteană şi apuseană, în legătură cu purcederea Sfântului 
Duh nu face decât să întărească o altă teză catolică potrivit 
căreia teologia ortodoxă e dezvoltată mai puţin decât cea 
catolică'"S. Aceasta deoarece, potrivit primei teze catolice 
amintită mai înainte, Filioque apare ca o întregire a 
învăţăturii de credinţă cuprinsă în simbolul niceo- 
constantinopolitan referitor la purcederea Sfântului Duh”. 

După cum arată patriarhul Fotie, în a sa enciclică, 
prin admiterea ambelor poziţii răsăriteană şi apuseană, ca 
adevărate, se neagă însăşi existenţa Sfântului Duh. 


Enciclica către patriarhii orientali a lui Fotie 


Este prima scriere a unui teolog ortodox în care se 
aduc argumente clare împotriva învăţăturii filioquiste 
apusene. 

Roma avea să vadă în această enciclică, care cuprinde 
şi alte acuze în afară de cele legate de Filioque, un "manifest 
reacţionar'*. În vara lui 867 s-a întrunit sinodul convocat 
de Fotie la care pe lângă răsăriteni au participat şi episcopii 
apuseni, din Ravena, Trier şi Colonia'”, care reprezentau 
ortodoxia apuseană. Papa Nicolae I a fost excomunicat iar 
inovațiile apusene au fost condamnate ca eterodoxe. 

Teologii franci, adepţi ai filioquismului şi a 
celorlalte idei apusene, condamnate de sinodul din 867 de la 


Constantinopol, au luat apărarea acestor inovaţii. 

În acelaşi an, odată cu schimbarea puterii politice de 
la Constantinopol avea să fie înlăturat şi Fotie din tronul 
patriarhal al Constantinopolului!*!. 

În locul lui Fotie avea să succeadă fostul patriarh 
Ignatie!*?, iar la Roma lui Nicolae I, care murise, avea să-i 
urmeze Adrian II'% care era şi el un filogerman. 

Cu toate că Ignatie a dorit să ajungă la pace cu Roma 
unde acum era papă Adrian II, datorită problemei bulgare 
conflictul dintre cele două scaune s-a păstrat'**. Mai mult 
decât atât Ignatie a adoptat poziţia lui Fotie! 

După, moartea patriarhului Ignatie (+877), Fotie 
revine în scaunul patriarhiei din Constantinopol! 

La Roma era acum un papă cu vederi ortodoxe, Ioan 
VIII (872-882), care excomunicase pe episcopii lui Nicolae I 
care încercaseră să introducă învăţătura Filioque, ca şi alte 
inovaţii apusene, în Bulgaria!“ . Ioan VIII cu toate că era 
mai aproape de ortodocşi, el continuă, ca şi predecesorii săi, 
să susţină ideea de jurisdicție universală a Romei asupra 
întregii Biserici!%. 

La 879 Fotie a convocat un sinod la Constantinopol, 
la care participă şi legaţii papei Ioan VIII, sinod în care se 
hotărăşte şi păstrarea simbolului de credinţă niceo- 
consţantinopolitan neschimbat, adică fără Filioquei* 
Urmaşii papei Ioan VIII nu au recunoscut însă hotărârile 
acestui sinod!%, 

În anul 885 Fotie scrie Mistagogia, operă în care 
combate  Filioque””! apărând învăţătura ortodoxă a 
purcederii Sfântului Duh numai de la Tatăl. 

La anul 887 Fotie avea să fie îndepărtat din scaunul 
patriarhal de fostul său elev, care era acum împărat al 
Imperiului Bizantin, Leon VI!?. 

CAPITOLUL V 


De la Fotie la anul 1014 


rmaşul lui Fotie în scaunul patriarhal de la 
Constantinopol a fost Ştefan, fratele împăratului 
g Leon VI, care ca ucenic a lui Fotie a continuat 
linia impusă de acesta în relațiile cu apusenii!”. 
Chiar şi împăratul Leon VI, ca fost elev a lui Fotie, nu era 
de acord cu învăţătura filioquistă şi cu celelalte inovaţii ale 
apusenilor, indicând fratelui său Ştefan, care acum era 
patriarh, să apere credinţa ortodoxă faţă de aceste greşeli!**. 
La Roma după uciderea papei Ioan VIII, la.882, prin 
complotul pus la cale de către regele Carol III cel Gros (876- 
887, din 881 împărat)!”, avea să continue lupta între cele 
două partide, latin şi germanic, care urmărea fiecare să aibă 
reprezentantul său în scaunul episcopal al Romei'*. Această 

luptă pentru influenţă avea să se încheie în primul deceniu 
al secolului XI, când filogermanicii au obţinut definitiv 
scaunul papal”. 

Tot în această perioadă imperiul fondat de Carol cel 
Mare trecea printr-o perioadă grea, el era practic desfiinţat 
prin împărţirea lui între urmaşii lui Carol cel Mare.” 

Restaurarea acestui imperiu avea să fie începută prin 
contribuţia papilor din secolul X, prin reuşita încoronări 
lui Otto I (936-973) ca împărat la anul 962.19 

Tot în această perioadă Filioque n-a putut fi 
introdus în crez, la Roma, datorită rezistenţei opuse de către 
partea latină, care era ortodoxă în ce priveşte învăţătura de 
credinţă. 

Odată cu realizarea restaurării Imperiului franco- 
germanic avea să fie schimbat şi ultimul papă filolatin Ioan 
XVIII (1003-1009) cu un papă germanic Sergiu IV (1009- 
1012), această schimbare datorându-i-se regelui german 
Henric II (1002-1024),% viitor împărat. 

Lui Sergiu IV i-a urmat în scaunul papal Benedict 
VIII (1012-1024), nepot al regelui german.” Papa Benedict 
VIII la încoronarea ca împărat a lui Henric II, (1014) în 
ceremonialul de încoronare a folosit crezul interpolat cu 
Filioque.%* Acesta este momentul de la care Roma devine în 
mod oficial filioquistă, dar încă de la 1009 papa trimite o 
scrisoare, patriarhului Constantinopolului Sergios II, în 
care mărturiseşte "dogma"  Filioque.2* Patriarhul 
Constantinopolului Sergios II a convocat un sinod în care a 
şters numele papei din dipticele Bisericii Ortodoxe.?%. 

De acum ortodocşii latini nu mai aveau nici un 
sprijin în Apus în lupta pentru ortodoxia lor, rezistenta lor 
sub presiunea papilor şi împăraţilor apuseni devenind tot 
mai slabă.” Cu toate acestea pe alocuri, în Apus, crezul mai 
era rostit sau cântat fără adausul Filioque, după cum 

consemna Alexandru de Hales, cum chiar şi pe la anul 1240 
în unele locuri din Apus se mai cânta crezul fără Filioque.” 
Cu siguranţă acele comunităţi în care nu a fost accepta 
Filioque erau majoritar latine, a căror credinţă nu era 
altceva decât un reflex a vechii ortodoxii apusene. 

Trebuie arătat că la urmaşii daco-romanilor, în ce 
priveşte credinţa lor aceasta este până azi singura rămăşiţă a 
vechii ortodoxii latine. Chiar dacă ei au avut un statut mai 
aparte faţă de celelalte popoare latine, adică au aparţinut 
jurisdicţional de Constantinopol. Vechea şi autentica 
latinitate a ţinut de Ortodoxie. Trebuie să spunem însă că 
ortodoxia daco-romană a fost mai aproape de Răsărit, "în 
cuget şi simţire", decât de Apus, chiar şi în vremurile bune 
ale ortodoxiei latine din Vest. De aceea acuzele care se aduc, 
de către unii, că au trădat latinitatea din punct de vedere 
creştin, sunt cu totul nefondate. Realitatea este că sunt 
singurul popor latin de azi care păstrează creştinismul 
vechilor latini, în speţă cel ortodox, şi că alţii sunt cei care 
au deviat de la autenticul creştinism roman, prin aderarea la 
unele inovaţii în materie de credinţă care sunt străine de 
duhul Ortodoxiei. Asemenea acuzaţii în primul rând sunt 
lipsite de obiectivitate, în al doilea rând au ca scop 
prezentarea Ortodoxiei ca neconformă cu spiritul latin al 
românilor, ceea ce e fals. 

CAPITOLUL VI 


Filioque 
subiect de dispută în 
Schisma cea Mare de la 1054 


n Apus partida germanică, în frunte cu împărații, 

după ce au reuşit să câştige scaunul episcopal al 

Romei şi să impună şi aici propria învăţătură de 

credinţă, papalitatea îndepărtându-se efectiv de 
Ortodoxie, avea să facă din nou restauratul imperiu un 
adversar al Imperiului Bizantin. 

De acum încolo scopurile politice ale Imperiului de 
Apus, preponderent germanic, aveau să conveargă deplin cu 
pretenţiile absolutiste papale.7% 

Cel mai important rol era jucat de papalitate care 
dorea să domine atât asupra întregii Biserici cât şi asupra 
puterii politice. Papalitatea avea să urmărească să prezinte 
această aspirație şi pretenţie ca pe o dogmă de credință.” 

Papa ar fi dorit ca la Constantinopol, ca şi în Apus 
întronizarea de împărați să depindă de confirmarea dată de 
el. Iar în ce priveşte pe patriarhul de Constantinopol, acesta 
să fie supus necondiţionat faţă de scaunul Romei. 

Papa Leon IX, într-o scrisoare către patriarhul 
Mihail Cerularie, considera că împăratul era dator faţă de 
papă de a-l supune pe patriarh faţă de Roma.? 

Ceea ce este clar că mai urmărea papalitatea să 
impună Constantinopolului erau inovațiile apusene,” în 
materie de credinţă, între care şi Filioque. 

După cum s-a arătat ceva mai înainte odată ce 
eroarea Filioque a fost cunoscută de către teologii bizantini, 
începând cu Fotie, aceşti teologi au văzut în Filioque 
principala cauză a neînțelegerilor cu apusenii.?? Nu trebuie 
uitat faptul că Fotie a considerat eroarea Filioque mai gravă 
decât pretenţia papală de primat universal.” Argumentele 
lui Fotie reprezentau o apologie a Ortodoxiei împotriva 
filioquismului apusean, în polemica dintre Constantinopol 
şi Roma. 

După 1009 dar mai ales după 1014 animozităţile 
dintre Roma şi Constantinopol aveau să crească tot mai 
mult. Putem spune că încă de la 1009, când Roma a adoptat 
ideea Filioque, prin ştergerea numelui papei din dipticele 
Bisericii Ortodoxe,” comuniunea euharistică dintre 
Constantinopol şi Roma s-a rupt. Aceasta arată că pentru 
Constantinopol, Filioque reprezenta o gravă eroare 
dogmatică, în fond o erezie antitrinitară. 

Oficializarea la Roma în 1014 a "dogmei” Filioque a 
fost practic o formalitate, deoarece această idee făcea deja 
parte din învăţătura de credinţă apuseană. Orice sinod ţinut 
de atunci încolo de către bizantini, la care să participe şi 
apusenii, nu putea să aibă ca probleme de dezbătut decât 

tocmai aceste inovaţii apusene, dintre care ceea mai gravă 
era considerată Filioque. 

În ceea ce-i priveşte pe apuseni, aceştia urmăreau 
impunerea acestor inovaţii şi grecilor, însă ceea ce doreau ei 
mai mult era recunoaşterea primatului papal de către greci. 

În Apus înainte de schismă, pe la 1046 la un sinod 
tinut la Reims, Anselm de Reims lăsa să se înţeleagă cum că 
grecii ar recunoaşte primatul papal la fel ca şi creştinii din 
Apus.” Aceasta dovedeşte cât de mult doreau teologii 
apuseni recunoaşterea pretutindeni a absolutismului papal. 
Gestul lui Humbert de la 1054 se datorează tocmai 
nerecunoaşterii de către greci a supremaţiei Romei.2$ 
Humbert fiind format la Cluny?” în spiritul unei asemenea 
idei, nu putea să conceapă Biserica decât cu papa ca stăpân 
al ei şi ca fundament al ei. "Papa-deus'2* fiind văzut ca şi 
cap al Bisericii, cei ce nu i se supuneau nu mai puteau face 
parte din Biserică.” Acestea sunt de fapt conceptele 
datorită cărora Humbert a  'anatematizat” Biserica 
Răsăriteană, după ce a văzut că grecii nu recunosc aceste 
idei, idei care erau străine de eclesiologia ortodoxă. Ideea 
papală apare astfel ca o "dogmă” fundamentală a credinţei 
creştine iar cei ce nu recunosc această "dogmă" nu sunt în 
Biserică, în accepțiunea catolică. 

În disputa de la 1054 s-a dezbătut şi problema 
Filioque. Înainte însă de a prezenta discuţiile ce s-au purtat 
la 1054 în legătură cu aceasta, vom arăta pe scurt cauzele ce 
au precedat evenimentul de la 1054. 

Un aport indirect la schisma de la 1054 l-a avut şi 
împăratul german Henric III. Acesta a admis în scaunul 
papal ca şi în colegiul cardinalilor, germanici formaţi în 
spiritul de la Cluny.% Papa Leon IX, era rudenie cu 
împăratul Henric III.” 

Papa Leon IX în ambiția sa de a impune supremaţia 
papală a hotărât, în sinoadele din 1050 şi 1053 de la 
Siponto, desfiinţarea arhiepiscopiei greceşti din Sudul 
Italiei şi trecerea celor de aici sub ascultarea arhiepiscopiei 
de Benevent.” 

Înştiinţat de această acţiune a papei, patriarhul 
Mihail  Cerularie interzice bisericilor latine de sub 
jurisdicţia sa de a mai susţine obiceiurile cultice latine 
străine de Ortodoxie. 7% 

În iunie 1053 papa a pornit un război împotriva 
normanzilor din sudul Italiei care ameninţa cu întinderea 
spre nord în defavoarea statului papal.” Papa pierde lupta 
şi cade nouă luni în captivitatea normanzilor.” Reîntors la 
Roma papa află de epistola lui Leon de Ohrida, în care 
acesta acuza erorile dogmatice latine, şi începe să trimită 
scrisori patriarhului Cerularie învinuind Constantinopolul 
de erori în materie de credinţă. 

Înainte de toate papa Leon IX cere patriarhului să 
se supună Romei care deţine puterea politică şi religioasă 
absolută.” Papa, pentru a argumenta această afirmaţie, face 
referire la falsul Donatio Constantini”? şi la unele locuri 
din Sfânta Scriptură şi Sfinţii Părinţi pentru aşa zisul 
primat petrin.2% 

Apoi Leon IX consideră Biserica Constantinopolului 
o fiică neascultătoare faţă de mama sa (Roma).*! 

În ce priveşte erorile latine semnalate în epistola lui 
Leon de Ohrida, ca: folosirea azimei la Euharistie, serbarea 
sâmbetei, mâncarea de animale sugrumate şi folosirea 
cuvântului Aliluia în Postul Mare, la aceste obiecţii avea să 
răspundă cardinalul Humbert, acuzând în final pe greci de 
căsătoria preoţilor, nebotezarea, copiilor înainte de opt zile 


ş.a. 7 

Aplanarea acestui conflict dintre patriarhia de 
Constantinopol şi papalitate era dorită şi de împăratul 
Constantin IX Monomahul (1042-1054) care avea însă 
motive strict politice în rezolvarea acestor neînţelegeri.2** 
Împăratul Constantin IX şi patriarhul Cerularie, îndemnat 
de împărat, trimite fiecare o scrisoare papei pentru 
rezolvarea neînțelegerilor.” 

Papa trimite la Constantinopol o delegaţie în frunte 
cu cardinalul Humbert.” 

Delegaţia papală venea la Constantinopol cu scopul 
de a impune primatul papal.’ Ei aduc şi epistole ale papei 
în care se aminteşte grecilor că dacă nu acceptă primatul 
Romei, vor fi pedepsiţi cu legarea de coada dracului atât 
împăratul cât şi patriarhul.” 

Patriarhul Cerularie le face cunoscut legaţilor papali 
că discuţiile vor avea loc numai în sinod.” 

Fiind în aşteptarea sinodului legaţii papali sunt 
primiţi de împărat care era hotărât să forţeze Biserica să se 
supună papei.” Împăratul a angajat o întâlnire a trimişilor 
papali cu Nichita Stethatos, la 24 iunie, ocazie cu care el a 
poruncit lui Nichita să-şi ardă scrierea împotriva latinilor 
numită Antidialog”“. Împotriva acestei scrieri Humbert 
alcătuise un răspuns în scris, pe când se afla la 
Constantinopol”. În această polemică scrisă, dintre Nichita 
şi Humbert, s-a evidenţiat şi ideea purcederii Sfântului Duh 
şi de la Fiul, pe care Humbert o susţinea iar Nichita o 


combătea?? . 

Controversa dintre Humbert şi Nichita 
Stethatos, legată de Filioque 


De la început Humbert, pentru a argumenta 
purcederea Sfântului Duh şi de la Fiul, face trimitere la 
Augustin potrivit căruia “Sfântul Duh purcede din 
amândoi" şi “din fiecare" 2" Apoi Humbert încearcă să 
aducă argumente din Sfânta Scriptură: "de la Tatăl 
purcede'(loan 16,26); "din al Meu va lua şi va vesti vouă" 
(loan 16,14); "A suflat asupra lor şi a spus luaţi Duh 
Sfânt'(loan 20,22).2* 

Trimiterea făcută de Humbert la Augustin potrivit 
căreia Sfântul Duh "purcede din fiecare", adică din Tatăl şi 
Fiul, indică distincţie între Tatăl şi Fiul în ce priveşte 
purcederea Sfântului Duh din Ei, ori dacă există distincţie 
între Tatăl şi Fiul în ce priveşte purcederea Duhului din Ei, 
atunci Sfântul Duh va fi compus, ajungându-se astfel la a 
nega dumnezeirea Duhului. 

Locul scripturistic " din al Meu va lua" (loan 16,14) 
se referă la învăţătura?” Sfântului Duh, începând de la 
Cincizecime prin Fiul pentru că Sfântul Duh învaţă, 
sfinţeşte, desăvârşeşte, adică lucrează mântuirea subiectivă, 
pe baza mântuirii obiective realizată de Fiul. De aceea nu 
poate fi vorba aici de purcederea din Fiul. 

În legătură cu celălalt loc din Sfânta Scriptură, 
Hristos atunci când a suflat asupra Apostolilor le-a dat un 
dar şi nu persoana Duhului. Însă pentru a-şi impune 
punctul de vedere în legătură cu acest text scripturistic 
Humbert face referire tot la un text din Augustin, text care 
a fost explicat de Alcuin, potrivit căruia Sfântul Duh a fost 
dat nu numai la Cinzecime ci şi înainte, mai precis după 
Înviere atunci când Hristos a suflat asupra Apostolilor 

spunându-le "luaţi Duh Sfânt”, diferenţa fiind că de la 
Cincizecime Duhul " S-a manifestat prin altă lucrare.” O 
asemenea afirmaţie intră în opoziţie evidentă cu mesajul 
Evangheliei, pentru că Sfântul Duh nu putea să vină înainte 
de Înălţarea Mântuitorului şi şederea Lui de-a dreapta 
Tatălui, pentru că însuşi Mântuitorul a spus: "Vă este de 
folos ca să Mă duc Eu. Căci dacă nu Mă voi duce, 
Mângâietorul nu va veni la voi, iar dacă Mă voi duce, Îl voi 
trimite la voi."(loan 16,7) 

Humbert pe baza ideii de mai sus nu face decât să 
relativizeze importanţa lucrării iconomice a Fiului”, 
Duhul venind să realizeze mântuirea subiectivă, prin Fiul, 
înainte ca Fiul să desăvârşească mântuirea obiectivă, ori 
mântuirea subiectivă numai în baza celei obiective se poate 
realiza. 

După aceea Humbert aduce argument simbolul 
atanasian însă acest simbol nu-i aparţine Sfântului Atanasie 
cel Mare”, pentru că el datează de la sfârşitul secolului V, 
pe de altă parte acest simbol numai în versiunea latină are 
Filioque nu şi în cea grecească”. 

Un alt părinte răsăritean la care se referă Humbert, 
pentru a susţine Filioque este Sfântul Ciril al Ierusalimului 
pe care-l confundă cu Sfântul Ciril al Alexandriei pe care îl 
consideră participant la sinodul I ecumenic de la 325.%! 

În ce priveşte pe teologii apuseni, pe lângă Augustin, 
Humbert se mai referă la Isidor de Sevilla şi la Alcuin??. În 
textele date de Humbert, în unele Duhul purcede din Tatăl 
prin Fiul ca lacul din izvor prin râu, în alte texte Duhul 
purcede din Tatăl şi Fiul, ca din un singur principiu, 
această ultimă idee fiind luată din Augustin?*. 

Dacă Sfântul Duh purcede din Tatăl prin Fiul ca 
lacul din izvor prin râu atunci El nu mai purcede din Tatăl 


ci numai din Fiul“. 

În al doilea caz purcederea este prezentată ca o 
însuşire fiinţială ori în acest caz se introduce o gravă 
confuzie în legătură cu purcederea, Sfântul Duh va purcede 
şi de la Sine” sau o altă persoană din celelalte două sau 
împreună cu una din celelalte două persoane va purcede pe 
a treia persoană. 

Nichita  Stethatos în combaterea învățăturii 
filioquiste care era apărată de Humbert, se foloseşte de 
argumente luate din scrierile patriarhului Fotie %6. 

Nichita arată că apusenii, prin purcederea Sfântului 
Duh şi de la Fiul, introduc în Treime diarhia, adică două 
principii, în locul monarhiei.” Însă după cum arată ŞI 
Fotie neţinându-se seama de faptul că un singur principiu 
în Sfânta Treime, care este Tatăl, este originea unităţii 
fiinţiale, se cade în diteism.2%% 

Apoi Nichita aminteşte că potrivit Sfinţilor Părinţi, 
unitatea de fiinţă şi Treimea de Persoane se poate susţine 
numai ţinându-se seama de faptul că însuşirile fiinţiale sunt 
comune Persoanelor divine iar cele personale sunt 
necomunicabile între Persoanele Sfintei Treimi.” 
Naşterea Fiului şi purcederea Duhului sunt proprii Tatălui, 
Fiului îi e propriu a se naşte din Tatăl, iar Sfântului Duh îi 
e propriu a purcede din Tatăl.%% Nichita îi acuză pe apuseni 
de modalism, pentru că ei nu ţin seama de aspectul 
necomunicabil al însuşirilor personale.%! 

Nichita spune că prin purcederea Sfântului Duh şi 
din Fiul se relativizează atât paternitatea Tatălui cât şi 
filiaţiunea Fiului, iar Sfântul Duh e înstrăinat de firea cea 
simplă a dumnezeirii, pentru că prin purcederea din două 
principii El devine compus;? propriu zis El nu mai este 
Dumnezeu, aceasta însă reclamă clar erezia pnevmatomahă. 

Apusenii dorind să scape de aceste consecinţe 
învăţătura lor despre purcederea Sântului Duh şi din Fiul, 

urmând lui Augustin au afirmat că ei văd purcederea 
Sfântului Duh din Tatăl şi Fiul, ca dintrun singur principiu 
şi nu din două principii, făcând referire la cuvintele 
Mântuitorului: "Eu şi Tatăl una suntem" (loan 10, 30). 

Nichita însă observă, că în acest caz, apusenii văd 
purcederea Sfântului Duh ca pe o însuşire fiinţială, arătând 
apoi că, considerarea însuşirilor personale ca fiind fiinţiale 
duce la o confuzie totală în ce priveşte fiinţarea Persoanelor 
divine putându-se afirma, în acest caz, că "Tatăl se naşte şi 
purcede din Fiul şi din Duhul Sfânt”. 

În legătură cu interpretarea făcută de apuseni la 
textul de la Ioan 20, 22, Nichita arată că în acest text nu 
poate fi vorba de Persoana Sfântului Duh ci de un dar pe 
care Mântuitorul l-a împărtăşit Apostolilor atunci când a 
suflat asupra lor.%5 

Combaterea filioquismului apusean de către Nichita 
Stethatos a făcut să crească şi mai mult nervozitatea în 
rândul legaţilor papali, cu toate acestea ei l-au considerat pe 
Nichita ca pe un prieten a lor.” 

În timp ce legaţii papei aşteptau deschiderea 
sinodului le-a sosit de la Roma vestea morţii papei Leon IX, 
petrecută la 19 aprilie, situaţie în care trimişii Romei la 
Constantinopol nu mai aveau mandat pentru a întreprinde 
vreo acţiune, până la alegerea unui nou papă, aceasta după 
cum susţin unii teologi catolici” Legaţii au păstrat tăcerea, 
asupra morţii papei, faţă de greci.% 

Humbert interesat, ca şi ceilalți legaţi, de alegerea 
unui nou papă, văzând în acelaşi timp că până la acea dată 
n-a reuşit să impună la Constantinopol pretenţiile Romei, a 
hotărât compunerea libelului de excomunicare pe care l-a 
depus apoi pe Sfânta Masă a bisericii Sfintei Sofia.7” Acest 
gest a lui Humbert dovedeşte că el a încălcat până şi o 
învăţătură pe care el venise să o impună 

Constantinopolului, adică ascultarea de papă, pentru că 
gestul pe care I-a tăcut a fost fără autorizaţia papei. 

Teologul catolic Jugie e de părere că patriarhul 
Cerularie e de vină pentru provocarea schismei, pentru că 
nu trebuia să răspundă cu o contraanatemă la un act care nu 
era valabil, pentru că nu avea autorizaţia papei.” Jugie nu 
are în acest caz dreptate pentru că patriarhul Cerularie nu 
avea cunoştinţă la acea vreme, de moartea papei Leon IX.” 

Cât priveşte părerea unui alt teolog catolic Anton 
Michel cum că patriarhul Cerularie ar fi falsificat libelul lui 
Humbert,” părerea lui Michel e însă o pură speculație. Pe 
de altă parte A. Michel consideră că bula de excomunicare a 
lui Humbert are valabilitate deoarece papa Leon IX ar fi dat 
autorizaţie în extremis legaţilor săi şi că această autorizaţie 
era valabilă şi după moartea papei.” Realitatea este însă că 
legaţii au fost trimişi la un sinod, în care ei să-şi susţină 
punctul de vedere, pentru care ei au primit delegaţie din 
partea papei. Ori aceşti legaţi nici măcar nu au aşteptat 
tinerea sinodului, din motive mai mult subiective. Deci ei 
nu au împlinit mandatul dat de papă, de aceea gestul lui 
Humbert era unul unilateral pentru acel moment. 

Ar fi trebuit ca Roma să se desolidarizeze de acţiunea 
lui Humbert dar n-a făcut-o, ceea ce înseamnă că a fost de 
acord cu el. 

În actul de excomunicare a răsăritenilor, între alte 
învinuiri ce se aduc acestora, se află şi acuza potrivit căreia 
grecii ar fi scos pe Filioque din simbolul de credinţă,”* 
acuză pe care partida germanică de la Roma, a susţinut-o şi 
în timpul papei Nicolae I cu ocazia acţiunilor prozelitiste 
ale Romei în Bulgaria. 

Schisma de la 1054 a depărtat şi mai mult Apusul de 
Răsăritul creştin ortodox, repercursiunile acestei schisme 
având impact asupra istoriei creştine până în zilele noastre. 

După schisma cea mare, apusenii în încercările lor 
de împăcare cu Ortodoxia n-au făcut altceva decât să încerce 
ca şi Humbert, însă într-un mod mai diplomatic decât 
acesta, să-şi impună ideile doctrinare a căror coroană este 
primatul papal, idee la care nici catolicismul de azi nu dă 
semne că ar vrea să renunţe. 

Schisma a fost acceptată în Răsărit, patriarhul Petru 
al Antiohiei considera că datorită învăţăturii Filioque 
depărtarea de apuseni era necesară, iar mitropolitul Ioan al 
Kievului considera schisma o "nebunie latină".”” 

Încercările de unire care au urmat, aveau ca scop 
declarat refacerea unităţii creştine, însă ele n-au făcut 
altceva decât să evidenţieze şi mai mult deosebirea 
accentuată dintre Răsărit şi Apus, pe tărâm teologic. 

Aceste încercări de unire n-au fost însă lipsite de 
interese politice subiectiviste care din păcate au primat. 
Împărații bizantini fiind constrânşi de împrejurările acelor 
timpuri, erau mai degrabă susţinători a intereselor papale 
decât ai Ortodoxiei.” 

Roma dorea întâi de toate recunoaşterea de 
jurisdicție absolută a papei, pe când teologii greci 
considerau ca stringentă problema Filioque pe care o 
considerau cea mai gravă eroare latină, după cum arata şi 
patriarhul Fotie că această învăţătură este 'o culme a 
relelor". 

Prin cruciada a IV-a de la 1204 papalitatea îşi vedea 
împlinit, partial visul pentru un anumit timp, adică faptul 
de a avea jurisdictie asupra Constantinopolului, atât din 
punct de vedere politic cât şi religios. 

Cruciada a IV-a a dovedit (şi le-a dovedit grecilor) 
adevăratele intenţii ale Romei faţă de ei. Cu toate acestea şi 
după 1261 împărații bizantini constrânşi de vicisitudinile 
acelor vremuri, aveau să sprijine mai mult pe papă decât 

Ortodoxia în confruntările teologice dintre Roma şi 
Constantinopol. 


CAPITOLUL VII 


Filioque în accepțiunea lui 
Toma de Aquino 


oma de Aquino (1225-1274) considerat culmea 

Scolasticii”%, a trăit şi a activat ca teolog într-o 

perioadă zbuciumată a istoriei creştine, a 

confruntării dintre Apus şi Răsărit, o 
confruntare ce a avut loc atât pe plan militar, prin cruciade, 
cât şi pe plan teologic prin încercările de unire. 

Ca teolog apusean a susţinut din plin ideile teologiei 
latine care constituiau punctele divergente în disputa dintre 
cele două creştinătăţi. În scrierea Contra errores 
Graecorum Toma încearcă să susţină primatul absolutist 
papal, cât şi Filioque.” Despre Filioque însă face referire şi 
în a sa Summa Theologiae, tratat care se vrea o sinteză de 


dogmatică,“ care este însă incompletă.%! 

Faţă de Abelard, care considera că toate dogmele pot 
fi explicate raţional, Toma concluzionează că numai unele 
din dogme pot fi lămurite astfel.%? 

În gândirea sa Toma este profund influenţat de 
Augustin dar mai ales de Aristotel. 

La trei ani de la moartea sa (+1277) Toma a fost 
condamnat de Biserica Romei pentru 219 teze ale sale, ca 
apoi în secolul următor (1323) să fie reabilitat de către papa 
loan XXII care l-a şi beatificat. De atunci până azi 
“teologia” lui Toma este regulă în învăţătura de credinţă a 
Bisericii Romei.% 

În continuare vom reda unele aspecte ale învăţăturii 
tomiste referitoare la "dogma" Filioque. 

Toma în explicarea dogmei Sfintei Treimi, urmând 
lui Augustin, foloseşte exemplul psihicului uman, a 
funcţiilor acestuia inteligenţa, voinţa şi memoria.%* 

Deşi la un moment dat spune despre analogia dintre 
Sfânta Treime şi psihicul uman că "asemănarea inteligenţei 
noastre cu Dumnezeu nu explică suficient ceva lui 
Dumnezeu. Căci inteligenţa nu se află în Dumnezeu într-un 


fel univoc ca în noi',% afirmă apoi în alt loc că noi "putem 


contempla în spiritul omului asemănarea Treimii divine".”® 

Analiza făcută de Toma dogmei Sfintei Treimi din 
perspectivă psihologică, l-a dus pe acesta la formularea unor 
concluzii eronate unele fiind chiar grave. 

Toma se străduieşte să prezinte funcţiile psihicului 
uman ca şi chip al Sfintei Treimi în aşa fel încât să-i 
permită susţinerea purcederii Sfântului Duh şi de la Fiul. 

Aquinatul consideră că "relaţiile în Dumnezeu sunt 
persoane subzistente"%. Putem spune că relaţiile dintre 
persoane nu, sunt persoane, ci atribuite persoanelor. După 
cum arată părintele Dumitru Stăniloae, decât să fie socotite 
persoanele relaţii subzistente, "mai bine ar fi să se spună că 

persoana înseamnă un subiect în relaţie şi prin aceasta ea 
implică un alt subiect cu care se află în relaţie.'2%% 

Toma, ca şi toată teologia apuseană, începând cu 
Augustin, confundă persoanele cu relaţiile dintre persoane, 
confuzie ce se menţine până azi în catolicism. 

Pe de altă parte Toma susţine că "Persoanele divine 
diferă după două aspecte, adică după origine şi după relaţie 
care, deşi nu diferă în mod real , diferă după modul 
semnificării. De fapt originea este semnificată prin modul 
actului, de exemplu naşterea; relaţia, prin modul formei de 
exemplu paternitatea”.%” Este neclar, dacă relaţia e diferită 
de origine, după cum explică mai sus Aquinatul aceste două 
aspecte.” Plecând de aici teologia catolică consideră 
Persoanele ca precedente originii lor.” Aşadar, după 
catolicism, Persoanele Sfintei Treimi sunt, există înainte de 
naşterea Fiului şi purcederea Sfântului Duh.” Cu alte 
cuvinte Fiul şi Sfântul Duh sunt anteriori naşterii respectiv 
purcederii. Reiese că Fiul şi Sfântul Duh au fiecare un 
dublu “mod de existenţă””* , aceasta potrivit concepţiei de 
mai sus. Fiul şi Duhul pe lângă însuşirile de născut, pentru 
primul, şi purces, pentru al doilea vor avea ca proprie şi 
însuşirea Tatălui de necauzat. Fiul, dacă avem în vedere 
Filioque, va fi nenăscut, nepurces, născut, purcezător şi 
nepurcezător. Dar şi referitor la Tatăl se va putea spune 
despre El că pe lângă însuşirile de nenăscut, nepurces, 
născător şi purcezător va mai avea şi însuşirea de 
necauzator. O altă problemă ar fi, cum se va numi Fiul 
înainte de naşterea Sa din Tatăl? Căci prin naşterea din 
Tatăl, El este şi se numeşte Fiul Tatălui. La fel se poate 
spune despre Tatăl, cum se va numi El înainte de naşterea 
Fiului? Deoarece El prin naşterea Fiului este şi se numeşte 
Tată. Avem de fapt aici o negare a Persoanelor.2%* 

O alta concluzie ce se poate trage din cele de .mai 
sus, concluzie care este mai mult o întrebare la care teologia 
catolică ar trebui să răspundă este: cum va avea Fiul 
deodată atât starea de nenăscut cât şi cea de născut, iar 
Sfântul Duh aceea de nepurces cât şi cea de a fi purces? 
Dacă se susţine că Fiul şi Sfântul Duh nu au deodată aceste 
stări, fiecare cu specificul lui nenăscut, născut, respectiv 
nepurces, purces, atunci înseamnă că ei au fost, au existat 
cândva necauzaţi şi că au început odată, ca să fie cauzaţi. 
Aceasta ar introduce însă în divinitate accidentul, ori 
accidentul nu poate fi întâlnit decât numai la făptură. Din 
acest punct de vedere se va ajunge la a pune pe Dumnezeu 
pe acelaşi plan cu făptura, ori în acest caz înclinația spre 
păgânism este clară. 

După unii teologi catolici, Toma susține că această 
existenţă a Persoanelor anterioară originii este necesară ca 
să fie afirmată pentru ca să nu fie considerate naşterea şi 
purcederea ca însuşiri ale fiinţei dumnezeieşti.*% Prin 
aceasta se încearcă ferirea de a cădea în modalism adică la a 
nu ajunge la o confuzie totală în ce priveşte relaţiile dintre 
Persoanele Sfintei Treimi. Prin această susţinere Toma 
se depărtează de Augustin, la care cel puţin în ce priveşte 
purcederea Sântului Duh, e considerată însuşire fiinţială. 

Teologia ortodoxă mărturiseşte că purcederea 

Duhului este o însuşire ipostatică care aparţine numai 
Tatălui, Sfântul Duh purcede numai din El. 
Catolicismul, prin unii din teologii săi, chiar dacă 
mărturiseşte purcederea Duhului ca pe o însuşire ipostatică, 
întrucât susţine Filioque, nu reuşeşte să scape de erori 
dogmatice. 

După cum arată Părinţii, Tatăl e singurul principiu 
în Sfânta Treime, născând pe Fiul şi purcezând pe Sfântul 
Duh. Acest unic principiu s-au după cum o numesc Părinţii 

monarhie, este prin urmare o însuşire ce aparţine numai 
Tatălui ca ipostas.2$ 

Prin Filioque se introduc în Sfânta Treime două 
principii s-au diarhia după cum arată Nichita Stethatos.*” 
Considerând ca pe o însuşire ipostatică purcederea 
Sfântului Duh de la Tatăl şi de la Fiul, ca din două 
principii, reiese că Sfântul Duh e compus.” 

Dacă însă pentru a scăpa de această eroare, prin care 
Sfântul Duh e considerat compus, se va susţine că Sfântul 
Duh purcede din Tatăl şi Fiul ca dintr-un singur principiu, 
ipostatic, atunci Tatăl şi Fiul vor avea unitate ipostatică, 
ceea ce e imposibil de susţinut. Tatăl şi Fiul nu pot avea o 
unire sau o unitate ipostatică, pentru ca să purceadă pe 
Sfântul Duh, deoarece unirea, unitatea în ipostas nu este 
decât a fiinţelor deosebite, unirea ipostaselor neputând fi 
decât numai fiinţială, după cum arată Sfântul Maxim 
Mărturisitorul.” 

Chiar dacă prin absurd s-ar accepta un asemenea 
principiu al Duhului, eroarea diteistă nu este depăşită, 
deoarece din nou se introduc două cauze, una a Fiului care 
e Tatăl, a doua a Duhului care e Tatăl-Fiul. Nu se poate 
susține că Fiul, în acest caz, are aceeaşi cauză ca şi Duhul, 
iar dacă se susţine că are aceeaşi cauză, atunci reiese că Fiul 
îşi va fi propria cauză. Reiese că ideea purcederii Duhului 
de la Tatăl şi Fiul considerată ca însuşire fiinţială sau 
ipostatică este o eroare. Iar susţinerea purcederii Duhului, 
de la Tatăl şi Fiul ca însuşire a unei alte realităţi decât cea 
ființială sau ipostatică nu se poate susţine deoarece 
"existenţa celor ce sunt se contemplă fie în fiinţă, fie in 
ipostas. Căci ce altceva s-ar putea spune afară de acestea""% 

Teza teologului catolic Anton Michel, după care 
purcederea Sfântului Duh e o însușire atât fiinţială cât şi 
personală, “! nu schimbă cu nimic lucrurile ci dimpotrivă 

agravează eroarea. Considerându-se purcederea Sfântului 
Duh de la Tatăl şi de la Fiul ca o însuşire atât fiinţială cât şi 
ipostatică, nu face altceva decât să crească şi mai mult 
confuzia în ce priveşte relaţiile dintre Persoanele Sfintei 
Treimi. De exemplu: purcederea Sfântului Duh de la Tatăl 
şi de la Fiul fiind considerată, fie numai parţial, însuşire 
fiinţială, prin faptul că această însuşire aparţine doar 
Tatălui şi Fiului Îi disting pe Aceştia fiinţial de Sfântul 
Duh. Reiese că nici teza lui Anton Michel nu poate salva 
învăţătura filioquistă, aceasta fiind categoric o gravă eroare 
dogmatică a teologiei apusene. 

După cum s-a putut vedea ceva mai înainte teologia 
tomistă încearcă să explice dogma Sfintei Treimi prin 
analogia cu funcţiile psihicului uman. În purcederea 
Duhului, Toma vede iubirea dintre Tatăl şi Fiul astfel: 
"dacă a iubi se ia în sens noţional (ca act procesiv 
care originează pe Duhul) şi dacă iubirea înseamnă 
forma(relaţia) care e principiul acestui act,(cum paternitatea 
ca relaţie e principiul naşterii Fiului), atunci se poate spune 
că Tatăl iubeşte pe Fiul prin proprietatea însăşi(prin 
iubire), care e principiul procesiunii Duhului Sfânt, cum 
paternitatea e principiul naşterii Fiului"? 

Ceea ce se observă este faptul că Toma consideră 
iubirea, care e însuşire ființială, ca fiind principiul 
purcederii Sfântului Duh. Deci e vorba aici de a 
considera purcederea Sfântului Duh ca datorată unei 
însuşiri fiinţiale, cu toate că ceva mai sus s-a putut observa 
că purcederea Duhului e considerată, de Toma, însușire 
ipostatică, ceea ce ar însemna, ca şi în teza lui Anton 
Michel, că purcederea Sfântului Duh este atât o însuşire 
ipostatică a Tatălui şi a Fiului cât şi a fiinţei divine ceea ce 
duce la erori după cum s-a putut vedea. De fapt în acest loc 
după cum arată părintele Dumitru Stăniloae "proprietăţile 

distincte ale Persoanelor divine pot fi nivelate la categoria 
însuşirilor generale ale fiintei". 

Acesta nu este singurul loc în care Aquinatul 
confundă însuşirile fiinţiale cu cele personale, confuzie pe 
care o întâlnim şi la Augustin. Într-un loc reprodus de 
Toma din Augustin, este confundată persoana cu fiinţa: 
"Sfântul Duh pentru că este comun celor două prime 
persoane, primeşte El însuşi ca nume propriu o apelaţiune 
comună celor două. Tatăl este de fapt Duh, iar Fiul este de 
asemenea Duh; Tatăl este Sfânt, Fiul este de asemenea 
Sfânt." Reiese că Toma urmând lui Augustin, confundă 
nu numai însuşirile fiinţiale cu cele personale, ci de fapt 
confundă fiinţa cu persoana.“ 

Ori prin nedistingerea dintre fiinţă şi persoană nu se 
poate ajunge decât ori la triteism, ori la modalism, după 
cum s-a putut vedea şi la capitolul întâi al acestei lucrări. 

Pe de altă parte Toma, prezentând pe Fiul ca 
inteligenţă iar pe Sfântul Duh ca voinţă, ca apoi să prezinte 
pe Fiul ca şi Cuvânt, adică ca produs al inteligenţei, iar pe 
Sfântul Duh ca iubire, adică ca produs al vointei,” prin 
aceasta el nu face distincţie între însuşire(ca şi cauză) şi 
între efectul însuşirii. Pentru că în această analogie Sfântul 
Duh e prezentat ca voinţă dar şi ca efect al voinţei atunci 
Sfântul Duh va purcede şi de la Sine. La fel se poate spune 
şi despre Fiul că se va naşte şi de la Sine. 

Confundarea voinţei cu efectul ei, adică cu voirea a 
ceva, este o greşeală pe care au făcut-o şi monoteliţii, în 
disputa lor cu Ortodoxia, despre cele două voințe în 
Hristos, pe care monoteliţii le negau iar Ortodoxia, 
reprezentată mai ales de Sfântul Maxim Mărturisitorul; le 
susţinea. În ce-l priveşte pe Toma, el face această confuzie 
încercând să explice dogma Sfintei Treimi, în analogie cu 
psihicul uman. 

După cum arată Sfântul Maxim Mărturisitorul 
despre iubire, că este sfârşitul dorinţei, adică iubirea este un 
rezultat al voinţei, existând prin urmare distincţie între 
ele?” 

Pe de altă parte considerând pe Fiul şi pe Sfântul 
Duh, prin analogia cu funcțiile psihicului uman, atât cauză 
cât şi ca efect, inteligenţă şi cuvânt respectiv voință şi 
iubire, reiese că ei sunt anteriori producerii lor.” 

Din cele de mai sus se poate observa că de această 
eroare nu este străină nici Augustin, mai bine zis această 
eroare poate fi întâlnită pentru prima dată în teologia 
acestuia, deoarece şi el consideră pe Sfântul Duh, în 
analogie cu psihicul uman, atât voinţă,” cât şi iubire.” 

După cum arată părintele Dumitru Stăniloae, 
Augustin este primul care a imprimat teologiei apusene, în 
legătură cu dogma Sfintei Treimi, un caracter psihologic, 
iar Toma de Aquino este cel care avea să dea ultima 


formulare doctrinară acestei idei. 

CONCLUZII 


deea Filioque a fost susţinută pentru prima dată de 

Augustin, cel care a adus şi alte inovaţii doctrinare 

în teologia apuseană, inovaţii care aveau să intre în 

conflict cu teologia patristică ortodoxă care era 
aceiaşi în Răsărit şi Apus. 

La sinodul I Toledo (447) s-a încercat pentru prima 
dată susţinerea lui Filioque ca învăţătură de credinţă ca 
apoi la sinodul III Toledo (589) să fie adoptat ca "dogmă" şi 
introdus în simbolul de credinţă. 

Împăratul Carol cel Mare a fost cel care a căutat să 
impună Filioque în tot Apusul creştin, dar papa Leon III s- 
a dovedit intransigent  împotrivindu-se  interpolării 
simbolului de credinţă. 

Primul teolog ortodox care a combătut categoric 
această inovaţie apuseană a fost patriarhul Fotie. Acesta 
bazându-se pe teologia Sfinţilor Părinţi, a dovedit că 
Filioque este o idee eterodoxă şi cea mai gravă eroare din 
inovațiile apusenilor, acuzându-i pe aceştia de diteism şi 
pnevmatomahism. 

La anul 1014 Filioque a fost introdus la Roma, în 
mod oficial, ca învăţătură de credinţă. 

În anul 1054, anul marii schisme, Nichita Stethatos, 
ucenicul Sfântului Simeon Noul Teolog, în disputa cu 
cardinalul Humbert a dovedit eterodoxia lui Filioque. 

Toma de Aquino cel care e considerat culmea 
Scolasticii, a încercat şi el ca şi predecesorii săi să justifice 
această inovaţie doctrinară apuseană. 

Legat de Filioque teologia apuseană n-a încercat, 
pentru că nici nu putea, să prezinte purcederea Duhului 
decât numai ca însuşire ipostatică sau ființială. Aşa cum 
arată Sfântul Maxim: "existenţa celor ce sunt se contemplă 
fie în fiinţă, fie în ipostas. Căci ce altceva s-ar putea spune 
afară de acestea". 

Mai întâi, începând cu Augustin, s-a susținut că 
Sfântul Duh purcede din Tatăl şi Fiul ca dintr-un singur 
principiu, purcederea fiind considerată însuşire fiinţială. 
Răspunsul la o asemenea susţinere este că însuşirile fiinţiale 
sunt comune Persoanelor divine, iar dacă purcederea este 
văzută ca însuşire fiinţială, care aparţine numai Tatălui şi 
Fiului, reiese că între Ei şi Sfântul Duh va exista nu numai 
deosebire ipostatică ci şi fiinţială, ceea ce implică diteismul. 
Dacă, cu toate acestea, se susţine că între Tatăl, Fiul şi 
Sfântul Duh există unitate fiinţială, o asemenea susţinere 
contrazice atât unirea fiinţială, cât şi pe cea ipostatică, iar 
dacă prin absurd s-ar accepta o asemenea unitate de fiinţă se 
introduce alături de ființa Treimii şi o fiinţă a doimii, 
Tatăl-Fiul, din care purcede Sfântul Duh. Pe de altă parte 
prezentarea purcederii ca pe o însuşire fiinţială, pentru că 
însuşirile fiinţiale sunt comune Persoanelor divine, rezultă 
că oricare persoană divină purcede pe o altă persoană 
divină şi că oricare persoană poate fi purceasă de celelalte 

două persoane sau de una din celelalte persoane, de 
exemplu Tatăl purcede din Fiul dar şi din Sfântul Duh. 

Încercarea teologilor apuseni de a evita aceste erori 
prin prezentarea purcederii ca şi însuşire ipostatică n-a 
făcut decât să arate şi mai clar că Filioque este o rătăcire de 
la credința adevărată. Purcederea Sfântului Duh este o 
însuşire ipostatică însă prin Filioque se introduce în Sfânta 
Treime două principii Tatăl şi Fiul. Sfântul Vasile cel Mare 
arată că prin introducerea a două principii se cade în 
diteism."” Sfântul Duh având două cauze distincte va fi 
compus, iar fiind compus este străin de firea divină“!S şi se 
cade astfel în pnevmatomahism.*” Pentru a scăpa şi de 
această acuză teologii apuseni, prezentând purcederea 
Sfântului Duh ca pe o însuşire ipostatică, susţin că Sfântul 
Duh purcede din Tatăl şi Fiul ca dintr-un singur principiu. 
Acest unic principiu (Tatăl-Fiul) duce la ideea că Ei au 
unitate ipostatică, dar pentru că unitatea ipostatică este 
numai a fiinţelor deosebite,’ într-un asemenea principiu 
ipostatic Ei nu mai apar ca ipostase distincte ci ca fiinţe 
deosebite ale aceluiaşi ipostas. Chiar dacă, prin absurd, s-ar 
accepta ideea unui asemenea principiu ipostatic (Tatăl-Fiul) 
din care să purceadă Sfântul Duh, o asemenea idee implică, 
din nou, diteismul. Aceasta pentru că Fiul şi Sfântul Duh 
vor avea, deosebit, fiecare cauza Sa, reiese două cauze, două 
principii, cauza Fiului va fi Tatăl iar cauza Sfântului Duh 
va fi Tatăl-Fiul. Nu se poate spune că Fiul, în acest caz, are 
aceeaşi cauză ca şi Sfântul Duh, iar dacă se susţine că are 
aceeaşi cauză atunci Fiul îşi va fi propria cauză. 

Prezentarea, de către teologii apuseni, a purcederii 
Duhului de la Tatăl şi Fiul atât ca însuşire fiinţială cât şi 
ipostatică nu face decât să amplifice eroarea. De exemplu 
purcederea Sfântului Duh de la Tatăl şi Fiul considerată, fie 


75 


şi numai în parte una fiinţială, Îi disting fiinţial faţă de 
Sfântul Duh. 

Din cele de mai sus reiese că prezentarea purcederii 
Sfântului Duh ca însușire fiinţială sau ipostatică, nu oferă 
nici o cale de mijloc pentru susţinerea lui Filioque ca 
dogmă, teologumenă sau părere teologică, Filioque fiind de 
fapt o erezie antitrinitară. 

După învăţătura de credinţă ortodoxă, învăţătura 
care s-a formulat mai ales în perioada sinoadelor ecumenice, 
în ideea Filioque se regăseşte atât diteismul cât şi 
pnevmatomahismul. 

Potrivit teologiei ortodoxe Tatăl este unica cauză în 
Sfânta Treime, născând pe Fiul şi purcezând pe Sfântul 
Duh. 

